
OʻZBEKISTON RESPUBLIKASI PREZIDENTINING
FARMONI
OʻZBEKISTON RESPUBLIKASIDA KORRUPSIYANING OLDINI OLISH VA UNGA QARSHI KURASHISH TIZIMINI YANADA TAKOMILLASHTIRISH TOʻGʻRISIDA
Korrupsiyaning oldini olish va unga qarshi kurashish sohasidagi davlat siyosatini izchil davom ettirish, mamlakatimizning xalqaro reyting va indekslardagi pozitsiyasini yanada yaxshilash hamda Oʻzbekiston Respublikasi Korrupsiyaga qarshi kurashish agentligining faoliyatini yangi bosqichga koʻtarish maqsadida qaror qilaman:
I. Ustuvor yoʻnalishlar
1. Quyidagilar korrupsiyaning oldini olish va unga qarshi kurashish sohasidagi davlat siyosatini sifat jihatidan yangi bosqichga koʻtarishning 2030-yilgacha boʻlgan ustuvor yoʻnalishlari etib belgilansin:
(a) davlat organlari va tashkilotlari, ustav fondida (ustav kapitalida) davlat ulushi 50 foiz va undan ortiq boʻlgan xoʻjalik jamiyatlari (keyingi oʻrinlarda — davlat organlari va tashkilotlari)da korrupsiyaga qarshi kurashishning professional va samarali tizimini tashkil etish;
(b) korrupsiya oqibatlari bilan kurashishdan koʻra korrupsiyaviy omillarni barvaqt aniqlash va preventiv mexanizmlarni joriy etish orqali tizimli korrupsiyaviy holatlarni oldini olish;
(v) raqamli texnologiyalar, shu jumladan, sunʼiy intellektni joriy qilishni hamda ulardan samarali foydalanishni kengaytirish;
(g) davlat organlari va tashkilotlari faoliyatida ochiqlik siyosatini izchil davom ettirish va muntazam takomillashtirib borish.
2. Korrupsiyaning oldini olish va unga qarshi kurashish sohasidagi davlat siyosatini amalga oshirishning sifat jihatidan yangi bosqichga koʻtarishga qaratilgan chora-tadbirlar rejasi 1-ilovaga muvofiq tasdiqlansin.
II. Korrupsiya omillarini aniqlash va bartaraf etish samaradorligini oshirish
3. Oʻzbekiston Respublikasi Korrupsiyaga qarshi kurashish agentligiga (keyingi oʻrinlarda — Agentlik) korrupsiyaga qarshi kurashish sohasida preventiv mexanizmlarni joriy etishga qaratilgan quyidagi qoʻshimcha vazifalar yuklatilsin:
(a) korrupsiyani oldini olish boʻyicha davlat organlari va tashkilotlarida yagona huquqni qoʻllash amaliyotini shakllantirish hamda uslubiy yordam koʻrsatib borish;
(b) davlat organlari va tashkilotlarida korrupsiyaga qarshi Milliy sertifikatlashtirish menejment tizimini joriy etish;
(v) amaldagi normativ-huquqiy hujjatlarni korrupsiyaga qarshi ekspertizadan oʻtkazish va ulardagi korrupsiyaviy xavf-xatarlarni bartaraf qilish borasidagi faoliyatni muvofiqlashtirish;
(g) davlat organlari va tashkilotlarining korrupsiyaviy xavf-xatar darajasi yuqori boʻlgan vazifa va funksiyalarini raqamlashtirish boʻyicha takliflar va minimal talablarni ishlab chiqish;
(d) “E-qaror” tizimida qabul qilinadigan hujjatlarni eʼlon qilishda ochiqlikka oid qonunchilikka rioya etilishini nazorat qilish va ochiqlikni taʼminlash boʻyicha taʼsirchan choralarni qoʻllash;
(j) xalqaro moliya institutlari va xorijiy hukumat moliya tashkilotlari mablagʻlari hisobidan moliyalashtiriladigan loyihalar boʻyicha qarorlar qabul qilishda korrupsiyaviy omillar, shu jumladan, manfaatlar toʻqnashuvini aniqlash hamda oldini olish.
4. Belgilansinki, davlat organlari va tashkilotlaridagi korrupsiyaga qarshi ichki nazorat boʻlinmalarining faoliyati Agentlik bilan uzviy hamkorlikda tashkil etiladi. Bunda:
(a) korrupsiyaga qarshi ichki nazorat boʻlinmalarining oʻz zimmasiga yuklatilgan vazifalar va funksiyalarni amalga oshirishga oid faoliyati Agentlik tomonidan muvofiqlashtiriladi;
(b) korrupsiyaga qarshi ichki nazorat boʻlinmalari va ular xodimlarining vazifalari, funksiyalari va javobgarligi Agentlik bilan kelishilgan holda ish beruvchi tomonidan tasdiqlanadi;
(v) korrupsiyaga qarshi ichki nazorat boʻlinmalari xodimlari zimmasiga ularning vazifalari va funksiyalari bilan bogʻliq boʻlmagan topshiriqlar yuklatilishiga yoʻl qoʻyilmaydi;
(g) korrupsiyaga qarshi ichki nazorat boʻlinmalarining rahbar va xodimlari faoliyatiga samaradorlik koʻrsatkichlari (KPI) qoʻllanilmaydi, bunda:
(i) samaradorlik koʻrsatkichlaridan (KPI) kelib chiqadigan ustamalar tegishli lavozim uchun belgilangan maksimal miqdorda tatbiq etiladi;
(ii) ustamalar miqdorini pasaytirish masalasi Agentlik roziligi bilan hal etiladi;
(d) korrupsiyaga qarshi ichki nazorat boʻlinmalarining xodimlarini intizomiy javobgarlikka tortish Agentlik bilan kelishilgan holda amalga oshiriladi;
(j) korrupsiyaga qarshi ichki nazorat boʻlinmalari xodimlari davlat organlari va tashkilotlarining oʻz mablagʻlari hisobidan Agentlik tomonidan tasdiqlanadigan reja-jadvalga asosan maxsus oʻquv kurslarida oʻqitiladi.
5. Belgilansinki, korrupsiyaga qarshi ichki nazorat boʻlinmalarining masʼul lavozimlariga nisbatan ish tajribasi va kasbiy kompetensiyasiga doir quyidagi minimal talablar joriy etiladi:
(a) yurisprudensiya, iqtisodiyot, moliya, soliq, audit, tizimli tahlil, menejment yoki axborot texnologiyalari mutaxassisliklari boʻyicha oliy maʼlumot;
(b) korrupsiyaga qarshi ichki nazorat boʻlinmasi boshligʻi lavozimi uchun mutaxassisligi boʻyicha kamida 4 yillik, boshqaruv xodimlari uchun 3 yillik ish staji. Bunda komplayens va korrupsiyaga qarshi kurashish yoʻnalishidagi ish stajiga ustuvorlik beriladi;
(v) korrupsiyaga qarshi kurashish sohasida maxsus oʻquv kurslaridan oʻtganlik toʻgʻrisida sertifikatga ega boʻlish. Sertifikatga ega boʻlgan mutaxassislar Agentlikda yuritiladigan korrupsiyaga qarshi ichki nazorat boʻlinmalariga nomzodlar zaxirasiga kiritiladi.
6. 2026-yil 1-iyuldan boshlab davlat organlari va tashkilotlarida 2030-yilgacha bosqichma-bosqich korrupsiyaga qarshi Milliy sertifikatlashtirish menejment tizimi joriy etiladi. Bunda:
(a) ushbu tizim birinchi navbatda Korrupsiyaga qarshi kurashish ishlarining samaradorligini reyting baholash tizimi natijalariga koʻra “qoniqarsiz” deb baholangan davlat organlari va tashkilotlarida joriy etiladi;
(b) davlat organlari va tashkilotlarida Milliy sertifikatlashtirish menejment tizimini joriy etish Agentlik tomonidan tasdiqlanadigan reja-grafikka muvofiq bosqichma-bosqich amalga oshiriladi;
(v) Milliy sertifikatlashtirish menejment tizimining belgilangan muddatlarda joriy etilmaganligi davlat organi yoki tashkiloti rahbari va oʻrinbosarlariga tizim joriy etilgunga qadar boʻlgan muddatda barcha ragʻbatlantirish toʻlovlari toʻxtatib turilishiga sabab boʻladi.
7. Agentlikka quyidagi huquqlar berilsin:
(a) korrupsiyaviy xavf-xatar va huquqbuzarlik darajasi yuqori boʻlgan davlat organlari va tashkilotlarining korrupsiyaga qarshi ichki nazorat boʻlinmalari tuzilmasiga qoʻshimcha shtat birliklarini koʻpi bilan 2 yil muddatga joriy etish. Bunda:
(i) qoʻshimcha shtat birliklari Agentlik direktorining taqdimnomasiga asosan ushbu tashkilotlarning mavjud shtat birliklari doirasida joriy etiladi;
(ii) qoʻshimcha shtat birliklariga xodimlarni lavozimga tayinlash va lavozimdan ozod qilish Agentlik tomonidan amalga oshiriladi;
(b) davlat organlari va tashkilotlarida faoliyati xususiyatlariga mos boʻlgan “komplayens-nazorat” tizimini yoʻlga qoʻyish boʻyicha takliflar va tashabbuslarni ishlab chiqish, sohalar va tarmoqlarda korrupsiyaga qarshi kurashish tizimini rivojlantirish masalalari boʻyicha loyiha ofislarini tashkil etish. Bunda:
(i) loyiha ofislari Agentlik direktorining buyrugʻiga muvofiq Agentlik xodimlari, davlat organlari va tashkilotlari korrupsiyaga qarshi ichki nazorat boʻlinmalari xodimlari hamda ekspert va mutaxassislardan iborat tarkibda tuziladi;
(ii) Agentlik direktorining davlat organlari va tashkilotlari xodimlarini loyiha ofislariga jalb qilish haqidagi buyrugʻi bajarilishi majburiy hisoblanadi;
(iii) davlat organlari va tashkilotlari xodimlari loyiha ofisi faoliyatiga jalb etilgan davrda ularning oylik ish haqi va boshqa barcha qoʻshimcha toʻlovlari saqlab qolinadi;
(iv) loyiha ofisi faoliyatiga jalb etilgan davlat organlari va tashkilotlarining xodimlari, ekspert va mutaxassislarga oʻrganish olib borilayotgan davlat organi yoki tashkilotining budjetdan tashqari jamgʻarmasi va qonunchilikda taqiqlanmagan boshqa manbalar hisobidan qoʻshimcha haq toʻlanishi mumkin.
8. Agentlik amaldagi normativ-huquqiy hujjatlarni korrupsiyaga qarshi ekspertizadan oʻtkazish va ulardagi korrupsiyaviy xavf-xatarlarni bartaraf qilish yuzasidan davlat organlari va tashkilotlari faoliyatini muvofiqlashtirish boʻyicha masʼul organ etib belgilansin. Bunda:
(a) davlat organlari va tashkilotlari tomonidan amaldagi normativ-huquqiy hujjatlarni korrupsiyaga qarshi ekspertizadan oʻtkazish natijalari boʻyicha hujjatlar Agentlikka taqdim etiladi;
(b) 2027-yildan boshlab Agentlik tahlillar asosida amaldagi normativ-huquqiy hujjatlarni korrupsiyaga qarshi ekspertizadan oʻtkazishning davlat organlari uchun majburiy boʻlgan yillik reja-grafigini har yili 1-aprelga qadar tasdiqlaydi va eʼlon qiladi;
(v) yillik reja-grafigi ijrosi natijalari haqidagi axborot Agentlik tomonidan Oʻzbekiston Respublikasining Korrupsiyaga qarshi kurashish boʻyicha milliy kengashiga va Oʻzbekiston Respublikasi Prezidenti Administratsiyasiga kiritib boriladi.
III. Korrupsiyaga qarshi kurashish boʻyicha yaxlit tizimni tashkil etish
9. Agentlik, huquqni muhofaza qiluvchi va nazorat organlari, ilmiy muassasalar, korrupsiyaga qarshi ichki nazorat boʻlinmalari va fuqarolik jamiyati institutlarining doimiy hamkorligiga asoslangan Korrupsiyaning oldini olishning yaxlit tizimi (keyingi oʻrinlarda — Korrupsiyaning oldini olish klasteri) joriy etilsin.
10. Belgilansinki, Korrupsiyaning oldini olish klasteri doirasida:
(a) huquqni muhofaza qiluvchi organlar Agentlikni korrupsiyaga oid huquqbuzarliklar yuzasidan tergovga qadar tekshiruv, surishtiruv va dastlabki tergov jarayonida aniqlangan korrupsiyaviy omillar va yuzaga kelishi mumkin boʻlgan xavf-xatarlar boʻyicha tahliliy va statistik maʼlumotlar bilan taʼminlaydi;
(b) Agentlikka Hisob palatasi, Davlat moliyaviy nazorati inspeksiyasi tomonidan moliyaviy nazorat va auditni amalga oshirishda davlat xaridlari, manfaatlar toʻqnashuvi, moliyaviy xavf-xatarlar yuzasidan oʻtkazilgan tahlillar va oʻrganish natijalari bilan axborot tizimi orqali tanishishga ruxsat beriladi;
(v) 2-ilovadagi ilmiy muassasalar korrupsiyaga qarshi kurashish sohasida ilmiy tahlillarni qiladi, Agentlikning buyurtmasiga asosan ilmiy asoslangan yechimlarni ishlab chiqadi, malaka oshirish dasturlarini tashkillashtiradi;
(g) korrupsiyaga qarshi ichki nazorat boʻlinmalari tizimdagi korrupsiyaviy huquqbuzarliklar sodir etilishining holati va yoʻnalishlari haqida maʼlumot hamda ularni bartaraf etish boʻyicha takliflarni har chorakda Agentlikka taqdim etib boradi;
(d) fuqarolik jamiyati institutlari korrupsiyaga qarshi kurashish boʻyicha jamoatchilik nazorati, shu jumladan, jamoatchilik eshituvi hamda monitoringi, jamoatchilik fikrini oʻrganishni amalga oshiradi.
11. Agentlik:
(a) toʻplangan maʼlumotlar tahlili asosida:
(i) korrupsiyaga qarshi kurashish boʻyicha manzilli va natijaga yoʻnaltirilgan davlat siyosatini, shu jumladan, sohaga oid strategiyalar, metodologiya va standartlarni ishlab chiqilishi va amalga oshirilishini taʼminlaydi;
(ii) korrupsiyaviy omillar va xavf-xatarlarni tizimlashtirish mezonlarini ishlab chiqadi va guruhlarga ajratadi;
(iii) korrupsiyaviy omillar va xavf-xatarlarni bartaraf qilish mexanizmlari va ular boʻyicha masʼul ijrochilarni belgilagan holda chora-tadbirlar dasturlarini ishlab chiqadi;
(b) mamlakatda korrupsiya holatini monitoring qiladi, korrupsiyaviy omillarni aniqlash boʻyicha manzilli tahlillar olib boradi;
(v) davlat organlari va tashkilotlarining vazifalaridagi korrupsiyaviy omillar hamda tizimli muammolarni aniqlab, ularni raqamlashtirish va bartaraf qilish boʻyicha Oʻzbekiston Respublikasi Prezidenti Administratsiyasiga takliflar kiritib boradi;
(g) Korrupsiyaning oldini olish klasteri ishtirokchilari faoliyatini muvofiqlashtiradi.
12. Korrupsiyaning oldini olish klasteri ishtirokchilari boʻlgan davlat organlari Korrupsiyaga qarshi kurashish boʻyicha milliy kengashga har yarim yilda oʻz faoliyati yuzasidan axborot kiritib borsin.
IV. Davlat boshqaruvi sohasi faoliyatini raqamlashtirish orqali korrupsiya xavf-xatarlarni minimallashtirish
13. Quyidagi imkoniyatlarga ega “Raqamli komplayens” axborot dasturiy kompleksi (keyingi oʻrinlarda — Dasturiy kompleks) 2026-yil 1-iyuldan boshlab sinov rejimida ishga tushirilsin:
(a) Korrupsiyaning oldini olish klasteri ishtirokchilari oʻrtasida tezkor maʼlumot almashish;
(b) davlat organlari va tashkilotlarining axborot tizimlarini Dasturiy kompleks bilan integratsiya qilish orqali Agentlik faoliyatini axborot jihatdan taʼminlash;
(v) Dasturiy kompleksning “E-Komplaens” modulini ishga tushirish orqali korrupsiyaga qarshi ichki nazorat boʻlinmalari faoliyatini toʻliq raqamlashtirish;
(g) quyidagilarni nazarda tutuvchi sunʼiy intellekt texnologiyalari:
(i) Dasturiy kompleks va boshqa axborot resurslaridagi maʼlumotlar tahlili asosida korrupsiyaviy xavflarni aniqlash, ularning oldini olishga qaratilgan yechimlarni ishlab chiqish;
(ii) davlat xaridlarida ommaviy ofertaga munosabat bildirishda affillanganlik va manfaatlar toʻqnashuvi mavjudligini aniqlash va ishtirokchilarning ishtirokini avtomatik cheklash.
14. Dasturiy mahsulotlar va axborot texnologiyalari texnologik parkiga Dasturiy kompleksni joriy etish boʻyicha yagona integrator funksiyasi yuklatilsin va uning asosiy vazifalari etib quyidagilar belgilansin:
(a) Dasturiy kompleksni ishlab chiqish va 2026-yil yakuniga qadar toʻliq rejimda ishga tushirish;
(b) Dasturiy kompleksni boshqa davlat organlari va tashkilotlari axborot tizimlari bilan integratsiyasini taʼminlash;
(v) Agentlik faoliyatida raqamlashtirish siyosatini amalga oshirish va standartlarni joriy etish.
15. Raqamli texnologiyalar vazirligi Raqamli texnologiyalarni rivojlantirish jamgʻarmasi mablagʻlari hisobidan Dasturiy kompleks ishlab chiqilishini taʼminlasin.
16. Belgilansinki, respublika va mahalliy ijroiya hokimiyati organlari tomonidan qabul qilingan hujjatlarni “E-qaror” elektron tizimida asossiz ravishda eʼlon qilmaslik, davlat hokimiyati va boshqaruv organlari faoliyatining ochiqligi toʻgʻrisidagi qonunchilikni buzish deb hisoblanadi hamda tegishli javobgarlikka tortishga asos boʻladi.
17. Ushbu Farmon bilan yuklatilayotgan yangi vazifalardan kelib chiqib:
(a) Agentlikning mavjud shtat birliklari doirasida korrupsiyaviy xavf-xatar darajasi yuqori boʻlgan maʼmuriy tartib-taomillarni raqamlashtirish, shu jumladan, davlat xaridlari sohasida korrupsiyaga qarshi avtomatlashtirilgan nazorat tizimini joriy etishga masʼul boʻlgan “Xavf-tahlil markazi” tashkil etilsin;
(b) Xavf-tahlil markaziga maʼlumotlar bazasidan va axborot tizimlaridan real vaqt rejimida foydalanishga ruxsat berish, shuningdek, Agentlikning elektron soʻroviga muvofiq maʼlumotlar taqdim etish choralarini koʻradigan davlat organlari va tashkilotlarining roʻyxati 3-ilovaga muvofiq tasdiqlansin.
V. Agentlik va korrupsiyaga qarshi ichki nazorat boʻlinmalari faoliyatini qoʻllab-quvvatlash choralari
18. Belgilansinki:
(a) Agentlikka unga yuklatilgan vazifalarni toʻliq, sifatli va samarali amalga oshirish bilan bogʻliq maʼlumotlarni toʻliq yoki qisman taqdim etmaslik yoxud notoʻgʻri maʼlumotlarni taqdim etish, zarur axborot tizimlarini integratsiya qilishga asossiz qarshilik koʻrsatish Agentlikning qonuniy faoliyatiga toʻsqinlik qilish deb baholanadi;
(b) davlat organlari va tashkilotlari markaziy apparatining korrupsiyaga qarshi ichki nazorat boʻlinmalariga tizim tashkilotlariga qonunbuzilish holatlarini oldini olish boʻyicha koʻrib chiqilishi majburiy boʻlgan koʻrsatma va ularni bartaraf etish yuzasidan taqdimnomalar kiritish huquqi beriladi.
19. Korrupsiyaviy huquqbuzarliklar haqida xabar bergan shaxslarni mehnat qonunchiligining buzilishi, shu jumladan, mehnat faoliyatida taʼqib, tazyiq holatlaridan himoya qilish maqsadida, Agentlik tomonidan himoya orderini taqdim etish amaliyoti joriy qilinadi.
20. 2026-yildan boshlab har yili Davlat budjeti parametrlarida alohida modda bilan Jamgʻarma mablagʻlarini shakllantirish uchun kamida 10 mlrd soʻm mablagʻ ajratilishi nazarda tutilsin. Bunda mablagʻlarning 10 mlrd soʻmdan oshadigan qismi Agentlikning asoslangan hisob-kitoblariga muvofiq ajratiladi.
VI. Tashkiliy chora-tadbirlar
21. Oʻzbekiston Respublikasi Korrupsiyaga qarshi kurashish agentligi toʻgʻrisida nizom 4-ilovaga muvofiq tasdiqlansin.
22. Korrupsiyaning oldini olish va unga qarshi kurashishga munosib hissa qoʻshgan davlat organlari va tashkilotlari xodimlari, fuqarolik jamiyati institutlari vakillari hamda faol fuqarolarni ragʻbatlantirish maqsadida “Korrupsiyaga qarshi kurashishga qoʻshgan hissasi uchun” koʻkrak nishoni taʼsis etilsin.
Agentlik har yili 9-dekabr — Xalqaro korrupsiyaga qarshi kurashish kuni arafasida “Korrupsiyaga qarshi kurashishga qoʻshgan hissasi uchun” koʻkrak nishoni bilan taqdirlashni yoʻlga qoʻysin.
23. Agentlik uch oy muddatda Agentlik geraldik belgisi — emblemasi namunasi va tavsifi hamda undan foydalanish tartibini tasdiqlasin.
VII. Farmon ijrosini tashkil etish, taʼminlash va nazorat
24. Oʻzbekiston Respublikasi Prezidentining ayrim hujjatlariga 5-ilovaga muvofiq oʻzgartish va qoʻshimchalar kiritilsin.
25. Mazkur Farmonning ijrosini samarali tashkil qilishga masʼul va shaxsiy javobgar etib Korrupsiyaga qarshi kurashish agentligi direktori A.E. Burxanov belgilansin.
26. Farmon ijrosi uchun masʼul idoralar faoliyatini muvofiqlashtirish va nazorat qilish Oʻzbekiston Respublikasi Prezidenti Administratsiyasi Komplayens xizmati boshligʻi E.T. Yuldashev zimmasiga yuklansin.
Oʻzbekiston Respublikasi Prezidenti Sh. MIRZIYOYEV
Toshkent sh.,
2025-yil 30-dekabr,
PF-270-son
Oʻzbekiston Respublikasi Prezidentining 2025-yil 30-dekabrdagi PF-270-son Farmoniga

	2026-yil aprel
	Ijrochilar mablagʻlari
	Korrupsiyaga qarshi kurashish agentligi,
Oʻzbekiston texnik jihatdan tartibga solish agentligi,
Iqtisodiyot va moliya vazirligi

	2.
	Korrupsiyani oldini olishning yaxlit tizimini samarali tashkil etish.
	1. Korrupsiyani oldini olish klasteri ishtirokchilarining oʻzaro hamkorlik tartibini belgilovchi qoʻshma qaror loyihasini ishlab chiqish va tasdiqlash.
	2026-yil mart
	Talab etilmaydi
	Korrupsiyaga qarshi kurashish agentligi,
Bosh prokuratura,
Hisob palatasi,
manfaatdor vazirlik va idoralar

	
	
	2. Monitoring qilish va maʼlumotlarni taqdim etishni taʼminlovchi yagona elektron platformani ishga tushirish.
	2026-yil iyun
	Ijrochilar mablagʻlari
	

	3.
	“E-qaror” tizimida qabul qilinadigan hujjatlarni eʼlon qilishda ochiqlikka oid qonunchilikka rioya etilishi ustidan nazorat qilishni takomillashtirish.
	Agentlikka Mahalliy ijro etuvchi hokimiyat organlarining qarorlarini ishlab chiqish, kelishish va roʻyxatdan oʻtkazishning yagona elektron — “E-qaror” tizimida qabul qilinadigan hujjatlar bilan toʻsiqsiz tanishish va monitoring olib borish imkoniyatini yaratish.
	2026-yil yanvar
	Talab etilmaydi
	Adliya vazirligi,
Korrupsiyaga qarshi kurashish agentligi

	4.
	Davlat organlari va tashkilotlaridagi korrupsiyaga qarshi ichki nazorat boʻlinmalarining faoliyatini Agentlik bilan uzviy hamkorlikda tashkil etish choralarini koʻrish.
	Quyidagilarni nazarda tutuvchi normativ-huquqiy hujjat loyihasini ishlab chiqish va belgilangan tartibda Vazirlar Mahkamasiga kiritish:
(a) korrupsiyaga qarshi ichki nazorat boʻlinmalari oʻz zimmasiga yuklatilgan vazifalar va funksiyalarni amalga oshirishda Agentlikka boʻysunishi va uning oldida hisobdor boʻlishi;
(b) korrupsiyaga qarshi ichki nazorat boʻlinmalari xodimlari zimmasiga ularning vazifalari va funksiyalaridan kelib chiqmaydigan topshiriqlar yuklatilishiga yoʻl qoʻyilmasligi;
(v) korrupsiyaga qarshi ichki nazorat boʻlinmalarining rahbar va xodimlari faoliyatiga nisbatan samaradorlik koʻrsatkichlari (KPI) qoʻllanilmasligi;
(g) samaradorlik koʻrsatkichlaridan (KPI) kelib chiquvchi ustamalar tegishli lavozim uchun nazarda tutilgan maksimal miqdorda tatbiq etilishi, ustamalar miqdorini pasaytirish masalasi Agentlik roziligi bilan hal etilishi;
(d) korrupsiyaga qarshi ichki nazorat boʻlinmalarining xodimlarini intizomiy javobgarlikka tortish Agentlik bilan kelishilgan holda amalga oshirilishi;
(j) korrupsiyaga qarshi ichki nazorat boʻlinmalari xodimlari davlat organlari va tashkilotlarining oʻz mablagʻlari hisobidan Agentlik tomonidan tasdiqlanadigan reja-jadvalga asosan maxsus oʻquv kurslarida oʻqitilishi.
	2026-yil mart
	Talab etilmaydi
	Korrupsiyaga qarshi kurashish agentligi

	5.
	“Raqamli komplayens” axborot dasturiy kompleksini ishga tushirish.
	Quyidagilarni nazarda tutuvchi “Raqamli komplayens” axborot dasturiy kompleksini ishga tushirish:
(a) Korrupsiyaga qarshi kurashish klasteri ishtirokchilari oʻrtasida tezkor maʼlumot almashish;
(b) davlat organlari va tashkilotlarining axborot tizimlarini “Raqamli komplayens” axborot dasturiy kompleksi bilan integratsiya qilish orqali Agentlik faoliyatini axborot jihatidan taʼminlash;
(v) “Raqamli komplayens” axborot dasturiy kompleksining “E-Komplaens” modulini ishga tushirish orqali korrupsiyaga qarshi ichki nazorat boʻlinmalarini toʻliq raqamlashtirish;
(g) korrupsiyani oldini olish faoliyatiga quyidagi imkoniyatlarga ega sunʼiy intellekt texnologiyalarini joriy etish:
(i) “Raqamli komplayens” axborot dasturiy kompleksi va boshqa axborot resurslaridagi maʼlumotlarning tizimli tahlili asosida korrupsiyaviy xavflarni aniqlash, korrupsiyaning oldini olishga qaratilgan yechimlarni ishlab chiqish;
(ii) davlat xaridlarida ommaviy ofertaga munosabat bildirishda affillanganlik va manfaatlar toʻqnashuvi mavjudligini aniqlash va ishtirokchilarning ishtirokini avtomatik cheklash.
	2026-yil iyun
	Raqamli texnologiyalarni rivojlantirish jamgʻarmasi mablagʻlari
	Korrupsiyaga qarshi kurashish agentligi,
“UZINFOCOM” MCHJ,
manfaatdor vazirlik va idoralar

	6.
	Xalqaro moliya institutlari va xorijiy hukumat moliya tashkilotlari mablagʻlari hisobidan moliyalashtiriladigan loyihalarni amalga oshirishda korrupsiya xavf-xatarlarining oldini olish.
	Quyidagilarni nazarda tutuvchi normativ-huquqiy hujjat loyihasini ishlab chiqish:
(a) baholash guruhlarining, shu jumladan, baholash jarayoni davomidagi hisobotlarni hamda shartnomalarni tuzish toʻgʻrisidagi qarorlarni qonunchilik talablariga rioya etilganligi va ishtirokchilar tomonidan taqdim etilgan hujjatlarda ishonchsizlik yoki soxtalik belgilari mavjudligi nuqtai nazaridan Agentlik tomonidan tekshirish;
(b) qonunbuzilish holatlari yoki qalbakilashtirish belgilari aniqlanganda, tegishli vazirlik va idoralarga tender jarayoni yoki shartnomani amalga oshirish (moliyalashtirish)ni toʻxtatib turish haqida Agentlik tomonidan taqdimnoma kiritish;
(v) tender jarayonini davom ettirish toʻgʻrisidagi qarorlarni Vazirlar Mahkamasining qaroriga muvofiq qabul qilish.
	2026-yil aprel
	Talab etilmaydi
	Korrupsiyaga qarshi kurashish agentligi,
Iqtisodiyot va moliya vazirligi,
Bosh prokuratura

	7.
	Korrupsiyaga oid huquqbuzarlik haqida xabar bergan yoki korrupsiyaga qarshi kurashishga boshqa tarzda koʻmaklashgan shaxslarni ragʻbatlantirish tartibini takomillashtirish.
	Quyidagilarni nazarda tutuvchi normativ-huquqiy hujjat loyihasini ishlab chiqish:
(a) Janubiy Koreyaning “Clean Portal” (“Shaffof portal”) platformasining tajribasi asosida “E-Anticor.uz” dasturini takomillashtirish orqali korrupsiya bilan bogʻliq huquqbuzarlik haqida xabar bergan yoki korrupsiyaga qarshi kurashishga boshqa tarzda koʻmaklashgan shaxslarni ragʻbatlantirish tizimini raqamlashtirish;
(b) Agentlikni ragʻbatlantirish masalalarini muvofiqlashtirish boʻyicha vakolatli organ sifatida belgilash;
(v) ragʻbatlantirish tizimini Jamoatchilik nazoratini rivojlantirish jamgʻarmasi orqali tashkil etish.
	2026-yil iyun
	Davlat budjeti mablagʻlari
	Korrupsiyaga qarshi kurashish agentligi,
Raqamli texnologiyalar vazirligi,
Bosh prokuratura,
Ichki ishlar vazirligi,
Davlat xavfsizlik xizmati,
Iqtisodiyot va moliya vazirligi

	8.
	Korrupsiyaga qarshi kurashish agentligining taqdimnomalarini koʻrib chiqmaganlik uchun maʼmuriy javobgarlik choralarini belgilash.
	1. Agentlikning taqdimnomalarini koʻrib chiqmaganlik, shu jumladan, oʻz vaqtida yoki toʻliq koʻrib chiqmaganlik uchun maʼmuriy javobgarlik belgilashni nazarda tutuvchi qonun loyihasini ishlab chiqish.
2. Qonun loyihasini manfaatdor vazirlik va idoralar bilan kelishish.
3. Qonun loyihasini koʻrib chiqish uchun Oʻzbekiston Respublikasi Prezidenti Administratsiyasiga kiritish.
	2026-yil mart
	Talab etilmaydi
	Korrupsiyaga qarshi kurashish agentligi

	9.
	Korrupsiyaga qarshi ichki nazorat boʻlinmalarining sud va huquqni muhofaza qiluvchi organlar bilan hamkorlik qilish, shuningdek, korrupsiya bilan bogʻliq huquqbuzarliklar haqida xabar berishning ichki kanallarini yuritish tartibini belgilash.
	Korrupsiyaga qarshi ichki nazorat boʻlinmalarining sud va huquqni muhofaza qiluvchi organlar bilan hamkorlik qilish, shuningdek, korrupsiya bilan bogʻliq huquqbuzarliklar haqida xabar berishning ichki kanallarini yuritish tartibini belgilovchi idoraviy normativ-huquqiy hujjat loyihasini qabul qilish va davlat roʻyxatidan oʻtkazish.
	2026-yil aprel
	Talab etilmaydi
	Korrupsiyaga qarshi kurashish agentligi,
Bosh prokuratura,
Davlat xavfsizlik xizmati,
Oliy sud,
Ichki ishlar vazirligi, Adliya vazirligi

	10.
	Davlat organida mehnat shartnomasi tugatilgan yoki xizmatdan boʻshatilgan xodimni ikki yil ichida oʻzi bevosita yoki bilvosita nazoratni amalga oshirgan tashkilotlarga ishga qabul qilishda korrupsiyaga qarshi ichki nazorat tuzilmasidan xulosa olishning mezonlarini belgilash.
	Quyidagilarni nazarda tutuvchi idoraviy normativ-huquqiy hujjat loyihasini qabul qilish va davlat roʻyxatidan oʻtkazish:
(a) korrupsiyaga qarshi ichki nazorat tuzilmasi tomonidan xulosa berish asoslari va tartibi;
(b) xulosaning namunaviy shakli;
(v) xulosa natijasi boʻyicha koʻriladigan chora-tadbirlar;
(g) xulosa boʻyicha shikoyat berish tartibi.
	2026-yil may
	Talab etilmaydi
	Korrupsiyaga qarshi kurashish agentligi,
Hisob palatasi,
Adliya vazirligi

	11.
	Korrupsiyaga qarshi ichki nazorat boʻlinmalarining manfaatlar toʻqnashuvini oldini olishdagi vakolatlarini kengaytirish.
	Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari korrupsiyaga qarshi ichki nazorat boʻlinmalariga manfaatlar toʻqnashuvi toʻgʻrisidagi qonunchilik talablarini bajarmaganlik uchun maʼmuriy bayonnoma rasmiylashtirish vakolatini berish boʻyicha Oʻzbekiston Respublikasining “Maʼmuriy javobgarlik toʻgʻrisidagi kodeksiga oʻzgartish va qoʻshimchalar kiritish toʻgʻrisida”gi qonun loyihasini ishlab chiqish va Vazirlar Mahkamasiga kiritish.
	2026-yil mart
	Talab etilmaydi
	Korrupsiyaga qarshi kurashish agentligi,
Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari

	12.
	Korrupsiyaviy huquqbuzarliklar haqida xabar bergan shaxslarni himoya qilish tartibini takomillashtirish.
	Korrupsiyaviy huquqbuzarliklar haqida xabar bergan shaxslarga qonunga xilof taʼqib, tazyiq va mehnat qonunchiligining boshqacha tartibda buzilishi holatlaridan himoya qilishni nazarda tutuvchi normativ-huquqiy hujjat loyihasini ishlab chiqish va Vazirlar Mahkamasiga kiritish.
Bunda korrupsiyaviy huquqbuzarliklar haqida xabar bergan shaxslarga qonunga xilof taʼqib, tazyiq, shuningdek, noqonuniy intizomiy javobgarlik choralarini qoʻllash, ishdan boʻshatish kabi holatlardan himoya orderi berish va boshqa shakldagi himoya choralari nazarda tutiladi.
	2026-yil may
	Talab etilmaydi
	Korrupsiyaga qarshi kurashish agentligi,
Bosh prokuratura,
Adliya vazirligi

	13.
	Investitsiya loyihalari doirasida ajratiladigan mablagʻlarning maqsadli ishlatilishi jarayonida ochiqlik va oshkoralikni taʼminlash.
	Ijtimoiy sohani rivojlantirishga qaratilgan investitsiya loyihalarini amalga oshirishda mablagʻlar sarflanishida ochiqlikni taʼminlash mexanizmi sifatida mahalla va jamoatchilik faollari ishtirokida Tashabbuskor guruhlarni shakllantirish amaliyotini joriy etish.
	2026-yildan boshlab
	Talab etilmaydi
	Investitsiyalar, sanoat va savdo vazirligi,
Iqtisodiyot va moliya vazirligi,
Korrupsiyaga qarshi kurashish agentligi,
manfaatdor vazirlik va idoralar

	14.
	Korrupsiyaga qarshi kurashish hududiy kengashlari faoliyatini takomillashtirish.
	Korrupsiyaga qarshi kurashish hududiy kengashlari ishini yuritish uchun Qoraqalpogʻiston Respublikasi Joʻqorgʻi Kengesi, viloyatlar va Toshkent shahar xalq deputatlari Kengashlari kotibiyatlariga mavjud shtatlar doirasida bir nafardan xodim (jami 14 nafar) ajratish.
	2026-yil may
	Talab etilmaydi
	Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari,
Korrupsiyaga qarshi kurashish agentligi

	15.
	2025 — 2027-yillarda davlat xaridlari tizimini takomillashtirish va rivojlantirish strategiyasi doirasida manzilli choralarni koʻrish.
	1. Davlat xaridlari ustidan nazorat qiluvchi idoralarning funksiyalarini va vakolat doirasini aniq belgilash.
2. Yagona axborot tizimida xarid qatnashchilari takliflarini baholash hamda davlat xaridlari ustidan nazorat qilishda sunʼiy intellekt texnologiyalaridan foydalanishni joriy qilish.
3. Davlat xaridlari ustidan nazorat qilish jarayonlarini muvofiqlashtirish uchun aniqlangan qonunbuzilish holatlari boʻyicha maʼlumot almashinuvini avtomatlashtirish va natijalarni yagona reyestrda qayd etish.
	2026-yil dekabr
	Talab etilmaydi
	Iqtisodiyot va moliya vazirligi,
Hisob palatasi,
Bosh prokuratura,
Korrupsiyaga qarshi kurashish agentligi,
Raqobatni rivojlantirish va isteʼmolchilar huquqlarini himoya qilish qoʻmitasi

	16.
	“Korrupsiyaga qarshi kurashishga qoʻshgan hissasi uchun” koʻkrak nishonini taʼsis etish.
	“Korrupsiyaga qarshi kurashishga qoʻshgan hissasi uchun” koʻkrak nishoni toʻgʻrisidagi nizomni tasdiqlashni nazarda tutuvchi idoraviy hujjat loyihasini ishlab chiqish.
	2026-yil mart
	Ijrochilar mablagʻlari
	Korrupsiyaga qarshi kurashish agentligi,
Bosh prokuratura,
Ichki ishlar vazirligi

	17.
	Korrupsiyaga qarshi kurashish xalqaro akademiyasi (IACA)ga qoʻshilish.
	Korrupsiyaga qarshi kurashish xalqaro akademiyasi (IACA)ga Oʻzbekiston Respublikasining qoʻshilishi choralarini koʻrish.
	2026-yil avgust
	Talab etilmaydi
	Korrupsiyaga qarshi kurashish agentligi,
Tashqi ishlar vazirligi

	18.
	BMT Korrupsiyaga qarshi konvensiyasi, xalqaro tashkilotlar tomonidan Oʻzbekistonga bildirilgan tavsiyalar hamda boshqa xalqaro standartlarning bajarilishini monitoring qilish boʻyicha elektron platformani ishga tushirish.
	Elektron platforma doirasida:
BMT Korrupsiyaga qarshi konvensiyasi talablari bajarilishini monitoring qilish imkoniyatini yaratish;
xalqaro tashkilotlar tomonidan Oʻzbekistonga berilgan tavsiyalar, hisobotlar va boshqa maʼlumotlarni joylashtirish;
fuqarolik jamiyati institutlari hamda keng jamoatchilik tomonidan tayyorlangan Oʻzbekiston boʻyicha monitoring hisobotlarini platformaga joylashtirish imkoniyatini yaratish;
platformani maʼlumotlar bilan toʻldirish yuzasidan idoralararo ishchi guruhini shakllantirish;
maʼlumotlarni doimiy yangilab borish mexanizmlarini ishlab chiqish.
	2026-yil iyun
	Ijrochilar mablagʻlari,
xalqaro moliya institutlarining grant mablagʻlari
	Korrupsiyaga qarshi kurashish agentligi,
Raqamli texnologiyalar vazirligi

	19.
	Jamoatchilik nazoratini rivojlantirish jamgʻarmasi mablagʻlarini shakllantirishning manbalarini kengaytirish.
	Jamoatchilik nazoratini rivojlantirish jamgʻarmasi mablagʻlarini shakllantirish manbalarini, shu jumladan, Agentlik tashabbusi bilan huquqni muhofaza qiluvchi idoralarga yuborilgan materiallar asosida undiriladigan mablagʻlar, shuningdek Agentlik tomonidan tuzilgan maʼmuriy huquqbuzarlik toʻgʻrisidagi bayonnomalar asosida undiriladigan maʼmuriy jarimalar hisobidan kengaytirishni nazarda tutuvchi normativ-huquqiy hujjat loyihasini ishlab chiqish va Vazirlar Mahkamasiga kiritish.
	2026-yil aprel
	Talab etilmaydi
	Korrupsiyaga qarshi kurashish agentligi,
Iqtisodiyot va moliya vazirligi

	20.
	Agentlik xodimlarining malakasi, bilimi va koʻnikmalarini baholash orqali lavozimiga muvofiqligini aniqlash hamda xodimlar tarkibini qayta shakllantirish boʻyicha tegishli qarorlar qabul qilish.
	Tashkiliy chora-tadbirlarni amalga oshirish.
	2026 yanvar — mart
	Talab etilmaydi
	Korrupsiyaga qarshi kurashish agentligi


Oʻzbekiston Respublikasi Prezidentining 2025-yil 30-dekabrdagi PF-270-son Farmoniga
2-ILOVA
Korrupsiyaning oldini olish klasteri doirasida faoliyat yuritadigan ilmiy muassasalar
ROʻYXATI
1. Oʻzbekiston Respublikasi Huquqni muhofaza qilish akademiyasi
2. Toshkent davlat yuridik universiteti
3. Oʻzbekiston Respublikasi Adliya vazirligi huzuridagi Yuridik kadrlarni qayta tayyorlash va malakasini oshirish instituti
4. Oʻzbekiston Respublikasi Kriminologiya tadqiqot instituti
Oʻzbekiston Respublikasi Prezidentining 2025-yil 30-dekabrdagi PF-270-son Farmoniga
3-ILOVA
Xavf-tahlil markaziga maʼlumotlar bazasidan va axborot tizimlaridan real vaqt rejimida foydalanishga ruxsat berish, shuningdek, Agentlikning elektron soʻroviga muvofiq maʼlumotlar taqdim etish choralarini koʻradigan davlat organlari va tashkilotlarining
ROʻYXATI
I. Xavf-tahlil markazi tomonidan maʼlumotlar bazasidan va axborot tizimlaridan real vaqt rejimida foydalanish ruxsat etiladigan tashkilotlar:
1. Hisob palatasi
2. Boshqaruv samaradorligi agentligi
3. Iqtisodiyot va moliya vazirligi
4. Investitsiyalar, sanoat va savdo vazirligi
5. Kambagʻallikni qisqartirish va bandlik vazirligi
6. Qishloq xoʻjaligi vazirligi hamda uning tizim tashkilotlari
7. Suv xoʻjaligi vazirligi hamda uning tizim tashkilotlari
8. Qurilish va uy-joy kommunal xoʻjaligi vazirligi
9. Ekologiya va iqlim oʻzgarishi milliy qoʻmitasi hamda uning tizim tashkilotlari
10. Transport vazirligi
11. Energetika vazirligi
12. Togʻ-kon sanoati va geologiya vazirligi
13. Raqamli texnologiyalar vazirligi
14. Sogʻliqni saqlash vazirligi
15. Maktabgacha va maktab taʼlimi vazirligi
16. Oliy taʼlim, fan va innovatsiyalar vazirligi
17. Sport vazirligi
18. Madaniyat vazirligi
19. Adliya vazirligi
20. Raqobatni rivojlantirish va isteʼmolchilar huquqlarini himoya qilish qoʻmitasi
21. Davlat aktivlarini boshqarish agentligi
22. Yoshlar ishlari agentligi
23. Oʻzbekiston texnik jihatdan tartibga solish agentligi
24. Energetika bozorini rivojlantirish va tartibga solish agentligi
25. Elektr energiyasi, neft mahsulotlari va gazdan foydalanishni nazorat qilish inspeksiyasi
26. Migratsiya agentligi
27. Agrosanoat majmui ustidan nazorat qilish inspeksiyasi
28. Soliq qoʻmitasi
29. Energiya samaradorligi milliy agentligi
30. Qurilish va uy-joy kommunal xoʻjaligi sohasida nazorat qilish inspeksiyasi
31. Yengil sanoatni rivojlantirish agentligi
32. Ichki ishlar vazirligi
33. Bojxona qoʻmitasi
34. Gʻaznachilik xizmati qoʻmitasi
35. Milliy statistika qoʻmitasi
36. Kadastr agentligi
37. Iqtisodiy jinoyatlarga qarshi kurashish departamenti
38. Majburiy ijro byurosi
II. Xavf-tahlil markazining elektron soʻroviga muvofiq maʼlumotlar bazasi bilan oʻzaro axborot almashuvini yoʻlga qoʻyadigan tashkilotlar:
39. Markaziy bank (offlayn shaklda maʼlumot taqdim etiladi)
40. Barcha tijorat banklari (offlayn shaklda maʼlumot taqdim etiladi)
41. “Navoiy KMK” AJ
42. “Olmaliq KMK” AJ
43. “Oʻzbekneftgaz” AJ
44. “Oʻztransgaz” AJ
45. “Hududgaztaʼminot” AJ
46. “UzGasTrade” AJ
47. “Muborakneftgazmontaj” AJ
48. “Buxoro NQIZ” MCHJ
49. “Hududiy elektr tarmoqlari” AJ
50. “Raqamli transformatsiya markazi” MCHJ
51. “Oʻzbekiston milliy elektr tarmoqlari” AJ
52. “Issiqlik elektr stansiyalari” AJ
53. “Angren IES” AJ
54. “Yangi Angren IES” AJ
55. “Navoiyuran” DK
56. “Navoiy KMK” jamgʻarmasi” DM
57. “Oʻzbekiston respublika tovar-xom ashyo birjasi” AJ
58. “Oʻzbekiston respublika valyuta birjasi” AJ
59. “Respublika koʻp tarmoqli agrosanoat birjasi” AJ
60. “Toshkent” respublika fond birjasi” AJ
61. “Elektron onlayn-auksionlarni tashkil etish markazi” AJ
62. “Qimmatli qogʻozlar markaziy depozitariysi” DUK
63. “Oʻzbekiston temir yoʻllari” AJ
64. “Uzbekistan airways” AJ
65. “Uzbekistan airports” AJ
66. “Oʻzavtosanoat” AJ
67. “Oʻzkimyosanoat” AJ
68. “Navoiyazot” AJ
69. “Fargʻonaazot” AJ
70. “Oʻzdonmahsulot” AK
71. “Oʻzbektelekom” AK
72. “Oʻzmetkombinat” AJ
73. “Oʻzbekgidroenergo” AJ
74. “Oʻzagroservis” AJ
75. “Oʻzagrolizing” AJ
76. “Oʻzagrosugʻurta” AJ
77. “Oʻzbekinvest” EISK” AJ
78. “Oʻzsuvtaʼminot” AJ
79. “Toshshahartransxizmat” AJ
80. Oʻzbekiston Respublikasining konsolidatsiyalashgan budjeti tarkibiga kiradigan davlat maqsadli jamgʻarmalari
81. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari
82. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari huzuridagi “Yagona buyurtmachi xizmati” injiniring kompaniyalari
Izohlar:
mazkur roʻyxatdagi vazirlik, idora va tashkilotlarda yangi maʼlumotlar bazasi yoki dasturiy taʼminot ishlab chiqilib amaliyotga joriy etilganda, Xavf-tahlil markazining soʻroviga koʻra yangi maʼlumotlar bazasi va dasturiy taʼminotlar Xavf-tahlil markaziga taqdim etiladi hamda integratsiya qilinadi;
vazirlik, idora va tashkilotlarning real vaqt rejimida maʼlumotlar bazasidan foydalanishga ruxsat dasturiy kompleks funksiyalariga va maʼlumotlar bazasi tarkibiga aralashish huquqisiz beriladi;
Xavf-tahlil markazining soʻroviga koʻra hamda qonunchilik hujjatlarida belgilangan vakolatlar va vazifalar doirasida vazirlik, idora va tashkilotlar bilan maʼlumotlar almashish amalga oshiriladi;
Iqtisodiyot va moliya vazirligi Xavf-tahlil markaziga davlat xaridlarining elektron tizimi operatorlarining maʼlumotlar bazasidan real vaqt rejimida foydalanish imkoniyati yaratilishini taʼminlaydi.
Mazkur roʻyxatga Oʻzbekiston Respublikasi Prezidenti Administratsiyasi rahbari bilan kelishilgan holda Korrupsiyaga qarshi kurashish agentligi tomonidan oʻzgartirish va qoʻshimchalar kiritilishi mumkin.
Oʻzbekiston Respublikasi Prezidentining 2025-yil 30-dekabrdagi PF-270-son Farmoniga
4-ILOVA
Oʻzbekiston Respublikasi Korrupsiyaga qarshi kurashish agentligi toʻgʻrisida
NIZOM
1. Umumiy qoidalar
1. Ushbu Nizom Oʻzbekiston Respublikasi Korrupsiyaga qarshi kurashish agentligining (keyingi oʻrinlarda — Agentlik) maqomi, asosiy vazifalari, funksiyalari, huquq va majburiyatlari, faoliyatining tashkiliy asoslarini belgilab beradi.
2. Agentlik korrupsiyaning oldini olish va unga qarshi kurashish sohasida masʼul boʻlgan maxsus vakolatli milliy darajadagi davlat organi hisoblanadi.
3. Agentlik oʻz faoliyatini qonuniylik, xolislik, hisobdorlik, ochiqlik va shaffoflik prinsiplari asosida boshqa davlat organlari, tashkilotlar va ularning mansabdor shaxslaridan mustaqil ravishda amalga oshiradi.
4. Agentlik Oʻzbekiston Respublikasi Prezidentiga boʻysunadi va Oʻzbekiston Respublikasi Oliy Majlisi palatalari oldida hisobdordir.
5. Agentlik oʻz faoliyatida Oʻzbekiston Respublikasi Konstitutsiyasi va qonunlariga, Oʻzbekiston Respublikasi Oliy Majlisi palatalarining qarorlari, Oʻzbekiston Respublikasi Prezidentining farmon, qaror va farmoyishlariga, ushbu Nizomga va boshqa qonunchilik hujjatlariga amal qiladi.
6. Agentlikning oʻz vakolatlari doirasida qabul qilgan qaror va buyruqlari barcha davlat organlari va tashkilotlari, ustav fondida (ustav kapitalida) davlat ulushi 50 foiz va undan ortiq boʻlgan xoʻjalik jamiyatlari, ularning mansabdor shaxslari, shuningdek, yuridik va jismoniy shaxslar tomonidan bajarilishi majburiy hisoblanadi.
7. Agentlik yuridik shaxs hisoblanadi, Oʻzbekiston Respublikasi Davlat gerbi tasviri tushirilgan va oʻz nomi yozilgan muhrga va blanklarga, mustaqil balansga, Oʻzbekiston Respublikasi Iqtisodiyot va moliya vazirligi huzuridagi Gʻaznachilik xizmati qoʻmitasida shaxsiy gʻazna hisobvaraqlariga, bank hisobvaraqlariga, shu jumladan, chet el valyutasidagi bank hisobvaraqlariga ega boʻladi.
8. Agentlikning rasmiy nomlanishi:
(a) davlat tilida toʻliq nomi — Oʻzbekiston Respublikasi Korrupsiyaga qarshi kurashish agentligi, qisqartirilgan nomi — Korrupsiyaga qarshi kurashish agentligi;
(b) ingliz tilida toʻliq nomi — The Anti-corruption agency of the Republic of Uzbekistan, qisqartirilgan nomi — Anti-corruption agency;
(v) rus tilida toʻliq nomi — Agentstvo po protivodeystviyu korrupsii Respubliki Uzbekistan, qisqartirilgan nomi — Agentstvo po protivodeystviyu korrupsii.
9. Agentlikning joylashgan manzili (pochta manzili): 100070, Toshkent shahri Sh.Rustaveli koʻchasi 8A-uy.
2. Agentlikning asosiy vazifalari va funksiyalari
10. Quyidagilar Agentlikning asosiy vazifalari hisoblanadi:
(a) korrupsiyaning oldini olish va unga qarshi kurashish sohasida davlat siyosatini shakllantirish va amalga oshirish;
(b) mamlakatda korrupsiya holatini tizimli tahlil qilish, korrupsiyaning oldini olish va unga qarshi kurashish tizimini takomillashtirish boʻyicha takliflar ishlab chiqish;
(v) davlat organlari va tashkilotlarining korrupsiyaning oldini olish va unga qarshi kurashish sohasidagi faoliyatini muvofiqlashtirish;
(g) davlat organlari va tashkilotlarida korrupsiyaning oldini olish va unga qarshi kurashishning zamonaviy va taʼsirchan vositalarini joriy etish;
(d) normativ-huquqiy hujjatlarning korrupsiyaga qarshi ekspertizasi samaradorligini taʼminlash;
(j) korrupsiyaning oldini olish va unga qarshi kurashish boʻyicha aholining huquqiy ongi va huquqiy madaniyatini oshirishga qaratilgan kompleks dasturlarni ishlab chiqish va amalga oshirish;
(z) davlat xizmatchilarining daromad va mol-mulkini deklaratsiya qilish tizimi joriy etilishi va samarali ishlashini tashkil etish;
(i) davlat xizmatiga halollik standarti hamda manfaatlar toʻqnashuvini oldini olish va hal etish standartlarini joriy etishga koʻmaklashish, shuningdek, ularga rioya etilishi ustidan nazoratni amalga oshirish;
(k) davlat organlari va tashkilotlari faoliyatining ochiqligini taʼminlash sohasini muvofiqlashtirish va doimiy monitoring qilish;
(l) Oʻzbekiston Respublikasining korrupsiyaga qarshi kurashish boʻyicha milliy kengashi va uning hududiy kengashlari faoliyatini samarali tashkil etish;
(m) korrupsiyaning oldini olish va unga qarshi kurashish sohasida xalqaro hamkorlikni rivojlantirish.
11. Agentlik oʻz zimmasiga yuklangan vazifalarga muvofiq quyidagi funksiyalarni amalga oshiradi:
(a) korrupsiyaning oldini olish va unga qarshi kurashish sohasida davlat siyosatini shakllantirish va amalga oshirish sohasida:
(i) ilgʻor tajribalarni hisobga olgan holda korrupsiyaning oldini olish va unga qarshi kurashish sohasidagi davlat siyosatining ustuvor yoʻnalishlarini ishlab chiqadi;
(ii) korrupsiyaga qarshi kurashish boʻyicha strategiya va davlat dasturlarini, shuningdek, hududiy va tarmoq dasturlarini ishlab chiqadi, amalga oshirishni tashkil etadi va ijrosini monitoring qilib boradi;
(iii) korrupsiyaning oldini olish va unga qarshi kurashish boʻyicha normativ-huquqiy hujjatlar va boshqa hujjatlarning loyihalarini ishlab chiqadi hamda ularni belgilangan tartibda koʻrib chiqish uchun vakolatli organlarga kiritadi;
(iv) har yili ommaviy axborot vositalari orqali eʼlon qilinishi lozim boʻlgan Oʻzbekiston Respublikasida korrupsiyaga qarshi kurashish toʻgʻrisida milliy maʼruzani tayyorlaydi hamda uni koʻrib chiqish uchun Oʻzbekiston Respublikasi Prezidenti va Oʻzbekiston Respublikasi Oliy Majlisi palatalariga kiritadi;
(v) xalqaro standartlarni va ilgʻor xorijiy amaliyotni joriy etish boʻyicha takliflarni ishlab chiqadi hamda amalga oshiradi;
(vi) korrupsiyaning oldini olish va unga qarshi kurashish samaradorligini oshirish, qonunchilikni takomillashtirish boʻyicha takliflar ishlab chiqadi;
(b) mamlakatda korrupsiya holatini tizimli tahlil qilish, korrupsiyaning oldini olish va unga qarshi kurashish tizimini takomillashtirish boʻyicha takliflar ishlab chiqish sohasida:
(i) korrupsiyaga oid xavf-xatarlar yuqori boʻlgan sohalarni, korrupsiyaga oid huquqbuzarliklar sodir etilishining sabab va shart-sharoitlarini aniqlash boʻyicha oʻrganishlar oʻtkazadi, shu jumladan, sotsiologik, ilmiy va boshqa tadqiqotlar oʻtkazilishini tashkillashtiradi;
(ii) korrupsiya holatini oʻrganish boʻyicha tadbirkorlar va aholi oʻrtasida soʻrovlar, shu jumladan, anonim soʻrovlar oʻtkazadi;
(iii) korrupsiyaga oid huquqbuzarliklar sodir etilishining sabab va shart-sharoitlarini bartaraf etish hamda korrupsiyaga qarshi kurashish chora-tadbirlar samaradorligini oshirish boʻyicha amaliy chora-tadbirlar ishlab chiqadi va amalga oshirilishini taʼminlaydi;
(v) davlat organlari va tashkilotlarining korrupsiyaning oldini olish va unga qarshi kurashish sohasidagi faoliyatini muvofiqlashtirish sohasida:
(i) korrupsiyaga qarshi kurashish boʻyicha idoralararo hamkorlik mexanizmlarini shakllantiradi va amalga oshirilishini taʼminlaydi;
(ii) davlat organlari va tashkilotlari tomonidan korrupsiyaning oldini olish va unga qarshi kurashish bilan bogʻliq vazifalar ijro qilinmagan taqdirda ularning mansabdor shaxslarini javobgarlikka tortish boʻyicha Oʻzbekiston Respublikasi Prezidenti Administratsiyasi va Vazirlar Mahkamasiga takliflar kiritadi;
(iii) davlat organlari va tashkilotlarida korrupsiyaga qarshi ichki nazorat tizimi (“komplayens-nazorat”) joriy etilishi va samarali faoliyat yuritishini tashkil etadi;
(iv) davlat organlari va tashkilotlarining korrupsiyaga qarshi ichki nazorat boʻlinmalari faoliyatini muvofiqlashtiradi va uslubiy jihatdan taʼminlaydi, ushbu boʻlinma xodimlarini stajirovkaga yuborish va attestatsiyadan oʻtkazish, oʻqitish va malakasini oshirish hamda sertifikatsiyalash ishlarini tashkil etadi;
(v) davlat organlari va tashkilotlarida korrupsiyaga oid huquqbuzarliklar haqidagi murojaatlarni koʻrib chiqish holatini oʻrganadi;
(vi) korrupsiya holatlariga doir axborotlarni qonun hujjatlarida belgilangan tartibda ommaviy axborot vositalariga taqdim etadi;
(g) davlat organlari va tashkilotlarida korrupsiyaning oldini olish va unga qarshi kurashishning zamonaviy va taʼsirchan vositalarini joriy etish sohasida:
(i) zamonaviy usullar hamda axborot-kommunikatsiya texnologiyalaridan foydalangan holda korrupsiyaga qarshi kurashishning samarali va xalqaro standartlarga asoslangan vositalarini joriy etish boʻyicha takliflar tayyorlaydi;
(ii) korrupsiyaviy xavf-xatarlarni baholash va bartaraf etishda ijobiy natijalarga erishgan davlat organlari va tashkilotlarining tajribasini keng ommalashtiradi;
(iii) davlat organlari va tashkilotlari faoliyatida korrupsiyaga oid xavf-xatarlarni baholaydi va ularni bartaraf etish boʻyicha takliflarni ishlab chiqadi;
(iv) davlat organlari va tashkilotlarida korrupsiyaga qarshi kurashish ishlarining samaradorligini baholaydi va reytingini eʼlon qiladi;
(v) fuqarolik jamiyati institutlari bilan birgalikda hududlar, iqtisodiyot tarmoqlari va boshqa sohalardagi korrupsiya darajasini baholaydigan korrupsiyani qabul qilish Milliy indeksini tuzishni tashkil etadi;
(d) normativ-huquqiy hujjatlarning korrupsiyaga qarshi ekspertizasi samaradorligini taʼminlash sohasida:
(i) normativ-huquqiy hujjatlarni korrupsiyaga qarshi ekspertizadan oʻtkazadi;
(ii) davlat organlari va tashkilotlariga normativ-huquqiy hujjatlarni korrupsiyaga qarshi ekspertizasini oʻtkazish boʻyicha metodologik koʻmak koʻrsatadi;
(iii) normativ-huquqiy hujjatlarda korrupsiyaga qarshi ekspertizasi tizimining samaradorligini tahlil qiladi hamda ularni takomillashtirish boʻyicha takliflar ishlab chiqadi;
(iv) 2027-yildan boshlab:
normativ-huquqiy hujjatlarning korrupsiyaga qarshi ekspertizasini oʻtkazish boʻyicha ekspertlar reyestrini yuritadi;
amaldagi normativ-huquqiy hujjatlarni korrupsiyaga qarshi ekspertizadan oʻtkazish boʻyicha davlat organlari va tashkilotlarining faoliyatini tahlil qiladi va monitoringini amalga oshiradi;
huquqni qoʻllash amaliyotidagi korrupsiyaviy xavf-xatarlar tahlili asosida amaldagi normativ-huquqiy hujjatlarni korrupsiyaga qarshi ekspertizadan oʻtkazishning yillik reja-grafigini har yili 1-aprelga qadar tasdiqlaydi va eʼlon qiladi, shuningdek, uning ijrosi yuzasidan Korrupsiyaga qarshi kurashish boʻyicha milliy kengashga va Oʻzbekiston Respublikasi Prezidenti Administratsiyasiga axborot kiritib boradi;
ekspertiza natijalari boʻyicha aniqlangan korrupsiyani keltirib chiqaruvchi omillarni bartaraf etishga qaratilgan tegishli taklif ishlab chiqish yuzasidan davlat organlari va tashkilotlariga koʻrsatma kiritib boradi;
(j) korrupsiyaning oldini olish va unga qarshi kurashish boʻyicha aholining huquqiy ongi va huquqiy madaniyatini oshirishga qaratilgan kompleks dasturlarni ishlab chiqish va amalga oshirish sohasida:
(i) fuqarolarning huquqiy ongi, huquqiy madaniyati va korrupsiyaga qarshi murosasiz munosabatini shakllantirishga va oshirib borishga qaratilgan chora-tadbirlarni ishlab chiqadi va amalga oshiradi;
(ii) korrupsiyaning oldini olishga qaratilgan tadbirlarga fuqarolik jamiyati institutlari vakillarini faol jalb etadi hamda ularning davlat organlari va tashkilotlari bilan birgalikda samarali faoliyat olib borishiga koʻmaklashadi;
(iii) korrupsiyaning oldini olish, unga qarshi kurashish va jamiyatda korrupsiyaga nisbatan murosasiz munosabatni shakllantirish boʻyicha ijtimoiy sheriklik dasturlarini shakllantiradi hamda amalga oshiradi;
(iv) korrupsiyaning oldini olish va unga qarshi kurashish masalalariga oid materiallar, media kontentlar va axborotlar tayyorlanishi hamda tarqatilishini tashkil etadi;
(v) xalqaro va mahalliy ekspertlar ishtirokida fuqarolik jamiyati institutlari vakillari uchun seminar, trening va boshqa tadbirlarni tashkil qiladi;
(vi) korrupsiyaga qarshi kurashish virtual akademiyasida yoshlar, fuqarolik jamiyati institutlari vakillari uchun maxsus kurslar ishlab chiqilishiga, mazkur auditoriyaning jalb etilishiga koʻmaklashadi;
(vii) korrupsiyaga qarshi kurashish boʻyicha davlat siyosati, korrupsiyaviy xavf-xatarlar va tadqiqot natijalarini inobatga olib, yangi oʻquv modullarini joriy etish boʻyicha takliflar kiritadi;
(z) davlat xizmatchilarining daromad va mol-mulkini deklaratsiya qilish tizimi joriy etilishi va samarali ishlashini tashkil etish sohasida:
(i) davlat xizmatchilarining daromadlari va mol-mulkini majburiy deklaratsiyalash tizimini bosqichma-bosqich joriy etish boʻyicha chora-tadbirlarni ishlab chiqadi va amalga oshiradi;
(ii) davlat xizmatchilarining daromadlari va mol-mulki boʻyicha deklaratsiyalarining haqqoniyligini va ishonchliligini tekshiradi;
(iii) qonunchilikda belgilangan tartibda davlat xizmatchilarining daromadlari va mol-mulkini deklaratsiya qilish natijalari toʻgʻrisida jamoatchilikni xabardor qiladi;
(i) davlat xizmatiga halollik standarti hamda manfaatlar toʻqnashuvini oldini olish va hal etish standartlarini joriy etishga koʻmaklashish, shuningdek, ularga rioya etilishi ustidan nazoratni amalga oshirish sohasida:
(i) korrupsiyaga qarshi kurashish boʻyicha oʻqitilishi lozim boʻlgan davlat xizmatchilari kontingentini shakllantiradi;
(ii) davlat xizmatchilarining korrupsiyaga qarshi kurashish borasidagi bilimlarini doimiy oshirib borish boʻyicha hamkorlikda oʻquv kurslarini tashkillashtiradi;
(iii) davlat fuqarolik xizmatchilari oʻrtasida yuqori kasbiy etika, korrupsiyaga nisbatan murosasiz munosabatni shakllantirish boʻyicha kompleks reja va dasturlar ishlab chiqilishini hamda amalga oshirilishini taʼminlaydi;
(iv) manfaatlar toʻqnashuvini oldini olish va hal etish standartlarini joriy etishga qaratilgan taʼsirchan choralarni koʻradi, shuningdek, ularga rioya etilishi ustidan nazoratni amalga oshiradi;
(v) manfaatlar toʻqnashuvi bilan bogʻliq axborotni va materiallarni davlat organlari va tashkilotlaridan soʻrab oladi va oʻrganadi;
(vi) manfaatlar toʻqnashuvi bilan bogʻliq holatlar aniqlanganda, bitimni bekor qilish, qarorni hamda boshqa hujjatni oʻzgartirish yoki bekor qilish toʻgʻrisida davlat organlari va tashkilotlariga taqdimnoma kiritadi yoxud ularni haqiqiy emas deb topish haqida sudga daʼvo kiritadi;
(vii) manfaatlar toʻqnashuvini hisobga olish reyestrining, mavjud manfaatlar toʻqnashuvi toʻgʻrisidagi xabarnomaning hamda ehtimoliy manfaatlar toʻqnashuvi toʻgʻrisidagi deklaratsiyaning namunaviy shakllarini tasdiqlaydi;
(viii) manfaatlar toʻqnashuvi natijasida fuqarolarning, tashkilotlarning, jamiyatning yoki davlatning manfaatlariga yetkazilgan zararning oʻrni toʻliq qoplanishiga erishilishi ustidan nazoratni amalga oshiradi;
(ix) manfaatlar toʻqnashuvi toʻgʻrisidagi qonunchilik talablariga rioya etmaganlik bilan bogʻliq maʼmuriy huquqbuzarlik haqida bayonnomani tuzadi va uni koʻrib chiqish uchun sudga yuboradi;
(k) davlat organlari va tashkilotlari faoliyatining ochiqligini taʼminlash sohasini muvofiqlashtirish va doimiy monitoring qilish sohasida:
(i) davlat organlari va tashkilotlari faoliyatining ochiqligini taʼminlash sohasini muvofiqlashtiradi va doimiy monitoring qilib boradi;
(ii) ochiq maʼlumotlar sifatida joylashtirilishi kerak boʻlgan ijtimoiy ahamiyatga molik maʼlumotlar roʻyxatini takomillashtirib va yangilab borish, shuningdek, ochiqlikni taʼminlash sohasidagi qonunchilik va ularda nazarda tutilgan mexanizmlarni takomillashtirish boʻyicha takliflar ishlab chiqadi hamda ularni amalga oshirishga koʻmaklashadi;
(iii) “Ochiqlik indeksi”ni baholash indikator va mezonlarida koʻrsatilgan maʼlumotlarni oʻz vaqtida ochiqlab borish va belgilangan talablar ijro etilishini oʻrganadi, davriy baholab boradi hamda davlat idoralarining bu boradagi faoliyatini yaxshilashga koʻmaklashadi;
(iv) nodavlat notijorat tashkilotlari, fuqarolik jamiyatining boshqa institutlarining davlat organlari va tashkilotlari faoliyati ochiqligini taʼminlashga qaratilgan loyihalarini hamda bu borada oʻtkaziladigan tadqiqotlarini va ijtimoiy soʻrovlarini moliyalashtiriladi;
(v) davlat organlari va tashkilotlari faoliyatining ochiqligini taʼminlash sohasini joyiga chiqqan holda oʻrganadi va aniqlangan qonunbuzilishi holatlari yuzasidan huquqiy taʼsir choralari qoʻllaydi;
(vi) davlat organlari va tashkilotlaridagi ishonch telefonlarining (Call-markaz) hamda ularning rasmiy veb-saytlarida eʼlon qilingan telefon raqamlarining doimiy ravishda ishchi holatdaligi, maʼlumotlar almashinuvi samaradorligi, qayta aloqaning mavjudligi, shu jumladan, tezkorligi va belgilangan muddatlarda amalga oshirilishi darajasini “Qayta aloqaning sirli mijozi” tadbirini oʻtkazish orqali tekshiradi;
(l) Oʻzbekiston Respublikasining korrupsiyaga qarshi kurashish milliy kengashi va uning hududiy kengashlari faoliyatini samarali tashkil etish sohasida:
(i) Milliy kengash yigʻilishlari, kun tartibi hamda dasturlarini ishlab chiqish va ularda belgilangan masalalar yuzasidan tashkiliy choralarni amalga oshiradi;
(ii) Milliy kengash tomonidan koʻrib chiqiladigan masalalar yuzasidan vazifa va topshiriqlarni ishlab chiqish borasida taklif beradi;
(iii) Milliy kengash tomonidan belgilangan vazifa va topshiriqlarning samarali ijro etilishini taʼminlash yuzasidan tashkiliy choralarni amalga oshiradi;
(iv) Oʻzbekiston Respublikasi Oliy Majlisi palatalarining korrupsiyaga qarshi kurashishga masʼul boʻlgan qoʻmitalari, Qoraqalpogʻiston Respublikasi Joʻqorgʻi Kengesining tegishli qoʻmitasi, xalq deputatlari viloyatlar hamda Toshkent shahar, tuman va shahar Kengashlarining korrupsiyaga qarshi kurashish komissiyalari bilan hamkorlik qiladi;
(m) korrupsiyaning oldini olish va unga qarshi kurashish sohasida xalqaro hamkorlikni rivojlantirish sohasida:
(i) mamlakatning imijini mustahkamlash va uning xalqaro reytinglardagi oʻrnini oshirish boʻyicha tizimli chora-tadbirlarni amalga oshiradi;
(ii) korrupsiyaga qarshi kurashish sohasida Oʻzbekiston Respublikasi qonunchiligining umumeʼtirof etilgan xalqaro meʼyorlar va standartlarga muvofiqligini oʻrganadi, shuningdek, ularni milliy qonunchilikka implementatsiya qilish boʻyicha takliflar tayyorlaydi;
(iii) korrupsiyaga qarshi kurashish sohasida xorijiy davlatlarning vakolatli organlari, xalqaro va mintaqaviy tashkilotlar bilan oʻzaro hamkorlikni yoʻlga qoʻyadi va axborot almashinuvini amalga oshiradi;
(iv) BMTning Korrupsiyaga qarshi konvensiyasi va Oʻzbekiston Respublikasining korrupsiyaga qarshi kurashish sohasidagi boshqa xalqaro shartnomalari qoidalarining bajarilishi bilan bogʻliq chora-tadbirlarni amalga oshirish hamda ushbu yoʻnalishdagi faoliyatni muvofiqlashtirish boʻyicha Oʻzbekiston Respublikasi milliy koordinatori vazifasini bajaradi;
(v) Agentlik vakolatiga kiradigan masalalar boʻyicha xalqaro hamkorlikni yoʻlga qoʻyadi va xorijiy davlatlarning vakolatli organlari hamda xalqaro tashkilotlar bilan samarali hamkorlik shakllarini rivojlantiradi;
(vi) korrupsiyaga qarshi kurashish sohasidagi islohotlarni jadallashtirish maqsadida xalqaro hamkorlar bilan qoʻshma loyihalarni amalga oshiradi;
(vii) xorijiy ekspertlar va xalqaro hamkorlar ishtirokida korrupsiyaning oldini olish sohasida tadqiqot va tahlil ishlarini tashkil etadi;
(viii) Iqtisodiy hamkorlik va taraqqiyot tashkilotining Sharqiy Yevropa va Markaziy Osiyo mamlakatlari uchun korrupsiyaga qarshi kurashish boʻyicha tarmogʻining Istanbul harakatlar dasturi doirasidagi ishlar hamda ishlab chiqilgan tavsiyalarning amalga oshirilishini tashkillashtiradi.
Agentlik qonunchilik hujjatlarida belgilangan boshqa funksiyalarni ham amalga oshirishi mumkin.
3. Agentlikning huquqlari
12. Agentlik korrupsiyaning oldini olish va unga qarshi kurashish boʻyicha zimmasiga yuklatilgan vazifalarni bajarishda quyidagi huquqlarga ega:
(a) budjet mablagʻlarining sarflanishi, davlat aktivlarining realizatsiya qilinishi, davlat xaridlari, investitsiya loyihalarining amalga oshirilishi va davlat dasturlari bajarilishi bilan bogʻliq materiallarni talab qilish, olish va oʻrganish;
(b) oʻz vakolatiga taalluqli masalalar yuzasidan oʻrnatilgan tartibda normativ-huquqiy hujjatlar qabul qilish;
(v) Oʻzbekiston Respublikasi Prezidenti, Vazirlar Mahkamasi va boshqa davlat organlari koʻrib chiqishi uchun qonunchilikni va huquqni qoʻllash amaliyotini takomillashtirish masalalari hamda oʻziga yuklatilgan vazifa va funksiyalar boʻyicha takliflar kiritish;
(g) jismoniy va yuridik shaxslarning korrupsiya masalalari boʻyicha murojaatlarini koʻrib chiqish hamda ularning buzilgan huquqlarini tiklash va qonuniy manfaatlarini himoya qilish boʻyicha choralar koʻrish;
(d) oʻrganish va boshqa tadbirlar natijalari boʻyicha toʻplangan materiallarni faoliyatida korrupsiyaga oid huquqbuzarlik alomatlari boʻlgan shaxslarga nisbatan qonunga muvofiq choralar koʻrish, jumladan, jinoyat ishlarini qoʻzgʻatish uchun huquqni muhofaza qiluvchi va boshqa davlat organlariga taqdim etish;
(j) tadqiqotlar oʻtkazish hamda tahliliy materiallar tayyorlash boʻyicha qoʻshma ishchi guruhlarini tuzish;
(z) korrupsiya faktlari toʻgʻrisidagi xabarlarni tekshirish natijalari boʻyicha qabul qilingan qaror toʻgʻrisida maʼlumotni talab qilib olish;
(i) ijro hokimiyati va xoʻjalik boshqaruvi organlari hamda ularning mansabdor shaxslari qarorlarida korrupsiya belgilari aniqlangan hollarda ularning ijrosini toʻxtatish yoki bekor qilish toʻgʻrisida koʻrib chiqilishi majburiy boʻlgan taqdimnomalarni kiritish;
(k) davlat organlari, tashkilotlari va ularning mansabdor shaxslariga koʻrib chiqilishi majburiy boʻlgan korrupsiyaga oid huquqbuzarlikka yoʻl qoʻymaslik toʻgʻrisida ogohlantirishlar hamda korrupsiyani keltirib chiqaruvchi sabab va shart-sharoitlarni bartaraf etish choralarini koʻrish toʻgʻrisida taqdimnomalar kiritish;
(l) fuqarolarning korrupsiyaga oid murojaatlari va maʼlumotlar yuzasidan tegishli davlat organlarida tekshirishlar oʻtkazish;
(m) oʻziga yuklatilgan vazifalarni tezkor va oʻz vaqtida bajarish maqsadida vazirlik va idoralarning maʼlumotlar bazasi, roʻyxati va boshqa koʻrinishdagi axborot tizimlaridan foydalanish;
(n) davlat xizmatchilarining daromadlari va mol-mulklarini deklaratsiyalash qoidalarini buzgan shaxslarga nisbatan qonuniy chora qoʻllash yoki boshqa tegishli choralarni qoʻllash uchun materiallarni vakolatli organlarga yuborish;
(o) korrupsiyaning sabab va shart-sharoitlarini, korrupsiya holatini oʻrganish hamda tahlil qilish maqsadida davlat organlari va tashkilotlari, huquqni muhofaza qiluvchi organlar, ushlab turilganlarni va qamoqqa olinganlarni saqlash joylari, jazoni ijro etish muassasalariga moneliksiz kirish va hujjatlar bilan tanishish;
(p) Oʻzbekiston Respublikasining obroʻsiga salbiy taʼsir koʻrsatadigan hamda davlat va jamiyatning hayotiy muhim manfaatlariga jiddiy zarar yetkazadigan korrupsiyaga oid huquqbuzarliklar yuzasidan qonuniy taʼsir choralari koʻrilishini tashkillashtirish;
(r) oʻz vakolatlari doirasida sudlarga koʻrib chiqish uchun daʼvo arizalar (ariza, shikoyat) kiritish;
(s) davlat organlari va tashkilotlarining ochiqlikka oid qonunchilik hujjatlarida koʻrsatilgan talablarni muntazam ravishda buzayotgan aybdor mansabdor shaxslarini javobgarlikka tortish boʻyicha Oʻzbekiston Respublikasi Prezidenti Administratsiyasi va Vazirlar Mahkamasiga takliflar kiritib borish.
Agentlik qonunchilik hujjatlariga muvofiq boshqa huquqlarga ham ega boʻlishi mumkin.
13. Agentlikning ogohlantirish, taqdimnoma va murojaatlari oʻn kun ichida koʻrib chiqilishi va natijalari yuzasidan yozma axborot berilishi shart.
4. Agentlik rahbarlarining asosiy funksional majburiyatlari
14. Agentlik zimmasiga yuklatilgan vazifalarga muvofiq uning rahbarlari quyidagi funksional majburiyatlarni bajaradi:
(a) Agentlik direktori:
(i) Agentlik faoliyatiga rahbarlikni amalga oshiradi va Agentlik zimmasiga yuklatilgan vazifalarning bajarilishi uchun shaxsan javob beradi;
(ii) Korrupsiyaga qarshi kurashish boʻyicha milliy kengash majlislarida ishtirok etadi va Milliy kengash tomonidan qabul qilingan qarorlarning ijrosi taʼminlanishiga masʼul hisoblanadi;
(iii) davlat organlari, jamoat tashkilotlari va xalqaro tashkilotlar bilan munosabatlarda Agentlik nomidan ish koʻradi;
(iv) Agentlikning xodimlarini lavozimga tayinlaydi va lavozimidan ozod qiladi;
(v) Agentlik direktori oʻrinbosarlari va xodimlari oʻrtasida vazifalarni taqsimlaydi, shuningdek, oʻrinbosarlari va Agentlikning boshqa mansabdor shaxslari vakolatlarini hamda shaxsiy javobgarlik darajasini belgilaydi;
(vi) Agentlik hamda davlat organlari va tashkilotlaridagi korrupsiyaga qarshi ichki nazorat boʻlinmalarining xodimlarini Oʻzbekiston Respublikasi davlat mukofotlariga tavsiya etadi;
(vii) buyruq, qaror va koʻrsatmalar chiqaradi hamda Agentlikning tarkibiy tuzilmalari toʻgʻrisida nizomlarni, shuningdek, Agentlik faoliyati yuzasidan boshqa hujjatlarni tasdiqlaydi;
(viii) Agentlikning xarajatlar smetasini va belgilangan shtatlar soni doirasida shtatlar jadvalini tasdiqlaydi;
(ix) ijro intizomiga, shuningdek, jismoniy va yuridik shaxslarning murojaatlarini qonun hujjatlariga muvofiq koʻrib chiqish muddatlari va tartibiga qatʼiy rioya etilishini taʼminlaydi;
(x) Agentlik direktori qonun hujjatlariga muvofiq boshqa vakolatlarni ham amalga oshirishi mumkin.
Agentlik direktori boʻlmagan vaqtda uning vakolatlari direktorning birinchi oʻrinbosari tomonidan, u boʻlmagan vaqtda esa direktorning boshqa oʻrinbosarlaridan biri tomonidan amalga oshiriladi;
(b) direktorning oʻrinbosarlari:
(i) Agentlikning zimmasiga yuklatilgan vazifalar boʻyicha soha va yoʻnalishlarni boshqaradi;
(ii) korrupsiyaga qarshi kurashish va uning oldini olish sohasidagi normativ-huquqiy hujjatlar va boshqa hujjatlarning loyihalarini ekspertizadan oʻtkazish va sifatli tayyorlashni tashkil etish masalalari boʻyicha Oʻzbekiston Respublikasi Prezidenti Administratsiyasi hamda Vazirlar Mahkamasining tegishli boʻlinmalari bilan oʻzaro hamkorlik qiladi;
(iii) Agentlik direktorining topshiriqlariga binoan korrupsiyaga qarshi kurashish va uning oldini olish sohasiga oid dasturiy hujjatlarning bajarilishini muvofiqlashtiradi;
(iv) oʻzlari mutasaddilik qilayotgan Agentlik tarkibiy boʻlinmalarida kadrlar zaxirasini shakllantirish boʻyicha ishlarni tizimli asosda tashkillashtiradi;
(v) Agentlik direktori vaqtincha boʻlmaganida uning vazifalarini bajaradi;
(vi) qonun hujjatlari va Agentlik direktorining qarorlariga muvofiq boshqa funksional majburiyatlarni bajaradi.
5. Agentlik faoliyatini tashkil etish
15. Agentlikning tashkiliy tuzilmasi va boshqaruv xodimlarining cheklangan soni Oʻzbekiston Respublikasi Prezidenti tomonidan tasdiqlanadi.
16. Agentlik direktori boshqaruv xodimlarning belgilangan cheklangan soni va mehnatga haq toʻlash fondi doirasida Agentlikning tuzilmasiga oʻzgartirishlar kiritishi mumkin.
17. Agentlikka Oʻzbekiston Respublikasi Oliy Majlisi Senati tomonidan saylanadigan va lavozimidan ozod etiladigan direktor rahbarlik qiladi.
18. Agentlik direktori lavozimiga nomzod Oʻzbekiston Respublikasi Oliy Majlisi Senatiga Oʻzbekiston Respublikasi Prezidenti tomonidan taqdim etiladi.
19. Agentlik direktori oʻrinbosarlari Agentlik direktori taqdimnomasiga koʻra Oʻzbekiston Respublikasi Prezidenti tomonidan lavozimga tayinlanadi va lavozimidan ozod etiladi.
20. Agentlik faoliyatining ochiqligi va shaffofligini taʼminlash, shuningdek, korrupsiyaga qarshi kurashishda jamoatchilikni keng jalb qilish maqsadida Agentlik huzurida jamoatchilik kengashi tuziladi. Agentlik huzuridagi jamoatchilik kengashining tarkibi Agentlik direktori tomonidan tasdiqlanadi.
21. Agentlikka xodimlarni ishga qabul qilish Agentlik direktori tomonidan belgilangan tartibga muvofiq tanlov asosida amalga oshiriladi.
22. Agentlik direktori va uning oʻrinbosarlariga xizmat guvohnomasi Oʻzbekiston Respublikasi Prezidenti Administratsiyasi tomonidan, boshqa xodimlarga Agentlik direktori tomonidan beriladi. Agentlik xodimlarining xizmat guvohnomasi shakli Agentlik direktori tomonidan tasdiqlanadi.
23. Xodimlar Oʻzbekiston Respublikasi Prezidenti hujjatida nazarda tutilgan hollarda Agentlikdagi ish faoliyati davrida attestatsiyadan oʻtkaziladi.
24. Agentlik xodimlariga ilgari ishlagan joyida koʻp yillik mehnati uchun berilgan ustamalar va qoʻshimcha haq, harbiy va maxsus unvonlar (martaba va malaka darajalari, diplomatik darajalar va boshqalar) saqlanib qoladi.
25. Agentlikda ishlagan vaqt harbiy va maxsus unvonlarni (martaba va malaka darajalari, diplomatik darajalar va boshqalar) olish uchun zarur boʻlgan ish stajiga kiritiladi.
26. Agentlikka lavozimga tayinlangan (yuborilgan) huquqni muhofaza qiluvchi organlar xodimlari oʻz majburiyatlarini bajarish davrida pul taʼminoti saqlanmagan holda tegishli huquqni muhofaza qiluvchi organlar kadrlarining amaldagi zaxirasiga toʻgʻridan-toʻgʻri kiritiladi.
27. Agentlik xodimlari mehnat faoliyatini toʻxtatganlaridan soʻng ularga avvalgi ish joyi boʻyicha egallagan yoki unga teng boʻlgan lavozim berish kafolatlari taʼminlanadi.
6. Agentlikning davlat organlari va tashkilotlari, xoʻjalik birlashmalari, mahalliy davlat hokimiyati organlari va boshqa tashkilotlar bilan oʻzaro hamkorligi
28. Agentlik oʻz vazifalari va funksiyalarini amalga oshirishda davlat organlari va tashkilotlari, xoʻjalik birlashmalari, mahalliy davlat hokimiyati organlari va boshqa tashkilotlar bilan oʻzaro hamkorlik qiladi.
29. Agentlikning faoliyatiga Oʻzbekiston Respublikasi Prezidenti Administratsiyasining tegishli tarkibiy boʻlinmalari tomonidan mutasaddilik qilinadi.
7. Agentlik faoliyati samaradorligi va natijadorligini baholash mezonlari va ish indikatorlari
30. Agentlik faoliyati samaradorligi va natijadorligini baholash Oʻzbekiston Respublikasi Prezidenti tomonidan tasdiqlanadigan Agentlik faoliyati samaradorligi va natijadorligini baholash mezonlari va ish indikatorlariga asoslanadi.
31. Agentlik faoliyati samaradorligi va natijadorligini baholash yakunlari boʻyicha:
(a) Agentlik rahbarlari va xodimlarini ragʻbatlantirish (mukofotlash) yoki intizomiy javobgarlikka tortish;
(b) Agentlik faoliyatida aniqlangan kamchiliklarni bartaraf etish va uning faoliyatini yanada takomillashtirish chora-tadbirlari koʻriladi.
8. Agentlik faoliyatini moliyalashtirish va moddiy-texnik taʼminlash, uning xodimlari mehnatiga haq toʻlash va moddiy ragʻbatlantirish
32. Quyidagilar Agentlik faoliyatini moliyalashtirish manbalari hisoblanadi:
(a) Oʻzbekiston Respublikasi Davlat budjeti mablagʻlari;
(b) Jamoatchilik nazoratini rivojlantirish jamgʻarmasi mablagʻlari;
(v) vaqtincha boʻsh mablagʻlarni tijorat banklarining depozitlariga joylashtirishdan olingan daromadlar;
(g) qonunchilik hujjatlari bilan taqiqlanmagan boshqa manbalar.
33. Har yili Oʻzbekiston Respublikasining Davlat budjeti parametrlarida alohida modda bilan Agentlik faoliyatini moliyalashtirish uchun zarur mablagʻlar nazarda tutiladi.
34. Agentlik oʻz vakolatlarini amalga oshirishi uchun zarur moddiy-texnika vositalari va boshqa asbob-uskunalar bilan taʼminlanadi.
35. Agentlikni moddiy-texnik jihatdan taʼminlash xarajatlarini moliyalashtirish, shuningdek, uning xodimlari mehnatiga haq toʻlash, moddiy ragʻbatlantirish va ijtimoiy himoya qilish Oʻzbekiston Respublikasi Davlat budjeti, budjetdan tashqari jamgʻarma manbalari va qonunchilik hujjatlarida taqiqlanmagan boshqa manbalar hisobiga amalga oshiriladi.
36. Agentlik xodimlarining ish haqi lavozim maoshi, mukofotlar, qoʻshimcha haqlar, ustamalardan va qonunchilik hujjatlarida nazarda tutilgan boshqa toʻlovlardan iborat.
37. Xizmat vazifasini sidqidildan va samarali bajarib kelayotgan Agentlikning yuqori malakali, tashabbuskor xodimlariga yuqori malakasi uchun Agentlik direktori tomonidan Jamoatchilik nazoratini rivojlantirish jamgʻarmasi mablagʻlari hisobidan shaxsiy ustamalar belgilanishi mumkin.
9. Agentlikning hisobdorligi
38. Agentlik direktori oʻz faoliyati toʻgʻrisida Oʻzbekiston Respublikasi Prezidentiga va Oliy Majlisi palatalariga muntazam ravishda hisobot beradi.
39. Oʻzbekiston Respublikasi Prezidenti Administratsiyasining tegishli tarkibiy boʻlinmasi Agentlikka yuklangan vazifalar samarali bajarilishi boʻyicha ular faoliyati ustidan muntazam monitoring olib boradi, Agentlik faoliyati samaradorligiga xolisona baho beradi.
10. Yakunlovchi qoida
40. Agentlikni qayta tashkil etish va tugatish qonun hujjatlarida belgilangan tartibda amalga oshiriladi.
Oʻzbekiston Respublikasi Prezidentining 2025-yil 30-dekabrdagi PF-270-son Farmoniga
5-ILOVA
Oʻzbekiston Respublikasi Prezidentining ayrim hujjatlariga kiritilayotgan oʻzgartish va qoʻshimchalar
1. Oʻzbekiston Respublikasi Prezidentining 2020-yil 29-iyundagi “Oʻzbekiston Respublikasida korrupsiyaga qarshi kurashish tizimini takomillashtirish boʻyicha qoʻshimcha chora-tadbirlar toʻgʻrisida”gi PF-6013-son Farmoni 2-bandi quyidagi mazmundagi oʻn toʻqqizinchi xatboshi bilan toʻldirilsin:
“davlat xizmatchilari axloq qoidalariga zid xatti-harakatlar qilishining oldini olishga qaratilgan ishlarni muvofiqlashtirish”.
2. Oʻzbekiston Respublikasi Prezidentining 2022-yil 14-iyundagi “Davlat organlari va tashkilotlari faoliyatining ochiqlik darajasini oshirish va baholash tizimini joriy etish chora-tadbirlari toʻgʻrisida”gi PF-154-son Farmonida:
(a) 11-band quyidagi mazmundagi toʻrtinchi xatboshi bilan toʻldirilsin:
“Belgilansinki, davlat organlari va tashkilotlari Ochiqlik indeksini baholash mezonlari va indikatorlarida belgilangan talablar ijrosiga oid maʼlumotlarni (hujjatlarni) Yagona idoralararo axborot tizimiga (platforma) joylashtirib borishi shart”.
(b) 1-ilovada:
(i) 36-band quyidagi tahrirda bayon qilinsin:
“36. Baholash indikatorlari boʻyicha ballar quyidagicha taqsimlanadi:
birinchi indikator — maksimal 20 ball;
ikkinchi indikator — maksimal 20 ball;
uchinchi indikator — maksimal 16 ball;
toʻrtinchi indikator — maksimal 6 ball;
beshinchi indikator — maksimal 8 ball;
oltinchi indikator — maksimal 11 ball;
yettinchi indikator — maksimal 15 ball;
sakkizinchi indikator — maksimal 4 ball”;
(ii) 1-ilova quyidagi tahrirda bayon qilinsin:
“Davlat organlari va tashkilotlari faoliyatining ochiqligini monitoring qilish va baholash boʻyicha metodikaga
1-ILOVA
Davlat organlari va tashkilotlarida ochiqlikni taʼminlashga masʼul boʻlgan xodimlar faoliyatining samaradorligini
BAHOLASH MEZONLARI
	T/r
	Baholash mezonlari
	Ballar
	Toʻplangan ball

	1
	2
	3
	4

	Matbuot anjumanlari, brifinglar, press-turlar, taqdimotlar hamda boshqa tadbirlar (tadbirlar) soni

	1.
	6 va undan ortiq tadbir
	20
	

	
	5 ta tadbir
	18
	

	
	4 ta tadbir
	16
	

	
	3 ta tadbir
	14
	

	
	2 va undan kam tadbir
	0
	

	Ijtimoiy tarmoqlarda onlayn translyatsiyalar soni

	2.
	6 va undan ortiq onlayn translyatsiya
	20
	

	
	5 ta onlayn translyatsiya
	18
	

	
	4 ta onlayn translyatsiya
	16
	

	
	3 ta onlayn translyatsiya
	14
	

	
	2 va undan kam onlayn translyatsiya
	0
	

	Matbuot anjumanlari, brifinglar va boshqa tadbirlarda rahbarlarning ishtiroki

	3.
	rahbar ishtirok etsa
	20
	

	
	rahbarning birinchi oʻrinbosari ishtirok etsa
	18
	

	
	rahbarning oʻrinbosari ishtirok etsa
	16
	

	
	rahbarlar ishtirok etmasa
	0
	

	Axborotni yetkazib berish shakli
(har oyda kamida bir marta)

	4.
	infografika tarzida
	20
	

	
	foto, video shaklida
	18
	

	
	matn shaklida
	16
	

	
	axborot eʼlon qilinmasa
	0
	

	Axborotning qamrovi

	5.
	radio, televideniye, gazeta, ijtimoiy tarmoqlar, messenjerlar va veb-saytda eʼlon qilinishi
	20
	

	
	faqat ijtimoiy tarmoqlar, messenjerlar va veb-saytda eʼlon qilinishi
	18
	

	
	faqat radio, televideniye va gazetada eʼlon qilinishi
	16
	

	
	radio, televideniye, gazeta, ijtimoiy tarmoqlar, messenjerlar yoki veb-saytda eʼlon qilinishi
	14
	

	
	axborot eʼlon qilinmasa
	0
	

	Sohaga oid muammolarni yoritish

	6.
	birinchi manba sifatida yoritish
	20
	

	
	eʼlon qilingan tanqidiy materialga munosabat bildirish
	15
	

	
	birinchi manba sifatida yoritmasa yoki eʼlon qilingan tanqidiy materialga munosabat bildirmasa
	0
	

	Tanqidiy materiallarga munosabat bildirishning tezkorligi

	7.
	tanqidiy material eʼlon qilingan vaqtdan boshlab 5 soat ichida
	20
	

	
	tanqidiy material eʼlon qilingan vaqtdan boshlab 12 soat ichida
	18
	

	
	tanqidiy material eʼlon qilingan vaqtdan boshlab 24 soat ichida
	14
	

	
	tanqidiy material eʼlon qilingan vaqtdan boshlab 24 soatdan keyin
	0
	

	Tadbirlar haqidagi axborotlarning rasmiy veb-sayt, messenjer va ijtimoiy tarmoqlarda eʼlon qilinishi tezkorligi

	8.
	tadbir yakunlangandan keyin 1 soat ichida
	20
	

	
	tadbir yakunlangandan keyin 5 soat ichida
	18
	

	
	tadbir yakunlangandan keyin 12 soat ichida
	14
	

	
	tadbir yakunlangandan keyin 12 soatdan keyin
	0
	

	Rahbar yoki axborot xizmati rahbarining muayyan axborot voqeligi munosabati bilan rasmiy bayonot berishi

	9.
	video formatida
	20
	

	
	matn shaklida
	15
	

	
	bayonot berilmasa
	0
	

	Xorijiy ommaviy axborot vositalarida materiallar eʼlon qilinishi

	10.
	tashkilot faoliyati haqida xorijiy ommaviy axborot vositalarida materiallar eʼlon qilinsa
	20
	

	
	tashkilot faoliyati haqida xorijiy ommaviy axborot vositalarida materiallar eʼlon qilinmasa
	0
	

	
	Mezonlar soni
	10 ta
	

	
	Umumiy ball
	200
	

	
		Indikator boʻyicha ballarni hisoblash tartibi:
	
	J
	=
	U

	
	
	
	
	10





Bunda:
U — davlat organi yoki tashkilotining matbuot kotibi tomonidan joriy baholash davrida barcha mezonlar boʻyicha toʻplangan umumiy ballarning yigʻindisi;
10 — axborot xizmati rahbarining faoliyati samaradorligini baholash mezonlari soni (joriy baholash davrida toʻplangan ballar baholash mezonlari soniga boʻlinadi);
J — jami hisoblangan ball (joriy baholash davrida toʻplangan ballar baholash mezonlari soniga boʻlinganida hosil boʻlgan ball).
Izoh.
1. Indikator boʻyicha toʻplangan umumiy ballar Axborot va ommaviy kommunikatsiyalar agentligi tomonidan jamlanib, Davlat organlari va tashkilotlari faoliyati ochiqligini monitoring qilish va baholash boʻyicha metodikaga 9-ilova bilan tasdiqlangan sxemada koʻrsatilgan muddatlarda muvofiqlashtiruvchi organga taqdim qilinadi.
Muvofiqlashtiruvchi organ tomonidan umumiy toʻplangan ballar indikatorda koʻrsatilgan mezonlar soniga boʻlinib, jamlangan holda Baholash komissiyasiga taqdim qilinadi.
2. Axborot va ommaviy kommunikatsiyalar agentligi mazkur mezonlar doirasidan chetga chiqmagan holda, oʻz baholash koʻrsatkichlarini asoslantirishga qaratilgan qoʻshimcha jadvallarni ishlab chiqishi va foydalanishi mumkin”.
(iii) 2-ilovada:
“Oʻz kuchini yoʻqotgan normativ-huquqiy hujjatlar toʻgʻrisidagi maʼlumotlarning eʼlon qilinishi”, “Tasdiqlangan dasturlar toʻgʻrisidagi maʼlumotlarning eʼlon qilinishi”, “Dolzarb mavzularga oid maʼlumotlar toʻplamining alohida boʻlimga tizimlashtirilishi” va “Yangi maʼlumotlar bilan interaktiv usulda tanishish imkoni mavjudligi” boʻlimlari chiqarib tashlansin;
22-pozitsiyaning birinchi xatboshisida “Baholash mezonlari” ustuni quyidagi tahrirda bayon etilsin:
“imkoniyati cheklangan shaxslarga rasmiy veb-saytdan foydalanish uchun tashkil etilgan xizmatlar (veb-saytdagi matnni tovush joʻrligida berish imkoniyati, koʻrish qobiliyati zaiflashgan shaxslarni qoʻllab-quvvatlash, standart ranglarni muayyan foydalanuvchi koʻradigan ranglarga oʻzgartirish imkonini beradigan rangli sozlamalardan foydalanish, shrift va interfeys elementlarini masshtablash) mavjud boʻlsa”;
“Koʻrish qobiliyati cheklangan shaxslar uchun veb-saytdan foydalanish qulayligi” boʻlimi chiqarib tashlansin;
“Mezonlar soni” va “Indikatorlar boʻyicha umumiy ball” pozitsiyalarining “Ballar” ustunidagi “25” raqami tegishincha “20” raqami bilan almashtirilsin;
(iv) 3-ilovada:
1-pozitsiya quyidagi tahrirda bayon etilsin:
	“
	
	
	

	1.
	[bookmark: _Hlk172315293]har yili oʻz faoliyatiga oid hisobotlarni rasmiy veb-saytda eʼlon qilib, ularni keng jamoatchilik ishtirokida muhokama qilish talablariga toʻliq rioya qilinsa 
	1
	

	
	[bookmark: _Hlk172315363]hisobotlar, ularni muhokama joyi va vaqtini eʼlon qilish hamda keng jamoatchilik ishtirokida muhokama qilish uchun matbuot anjumanlarini oʻtkazish tartibi va muddatlariga rioya qilinmasa
	0,5
	

	
	[bookmark: _Hlk172315412]hisobotlar eʼlon qilinmasa va matbuot anjumanlari oʻtkazilmasa
	0
	

	
	
	
	”;


“Hisobotlarni keng jamoatchilik ishtirokida muhokama qilish joyi va vaqti haqidagi maʼlumotlarni eʼlon qilish”, “Hisobotlarni keng jamoatchilik ishtirokida muhokama qilish holati” boʻlimlari chiqarib tashlansin;
4-pozitsiyaning birinchi xatboshisi “Baholash mezonlari” ustunidagi “ish rejalari” soʻzlaridan keyin “(biznes reja)” soʻzlari bilan toʻldirilsin;
14-pozitsiyaning birinchi xatboshisi “Baholash mezonlari” ustunidagi “xarid komissiyasi” soʻzlari “komissiya” soʻzi bilan almashtirilsin;
“Ochiqlik sohasini takomillashtirish boʻyicha ishlab chiqilgan takliflar toʻgʻrisidagi maʼlumotlarning eʼlon qilinishi”, “Ochiqlik sohasidagi shikoyatlarni koʻrib chiqish tartibi toʻgʻrisidagi maʼlumotlarning eʼlon qilinishi”, “Ochiqlikni taʼminlash sohasida qabul qilingan qonunchilik hujjatlari toʻgʻrisidagi maʼlumotlarning eʼlon qilinishi” boʻlimlari chiqarib tashlansin;
“Mezonlar soni” va “Indikator boʻyicha umumiy ball*” pozitsiyalarining “Ballar” ustunidagi “21” raqami tegishincha “16” raqami bilan almashtirilsin.
(v) 5-ilovada:
“Ochiq maʼlumotlar asosida ishlab chiqilgan mobil ilovalar soni” boʻlimi chiqarib tashlansin;
“Mezonlar soni” pozitsiyaning “Ballar” ustunidagi “5” raqami “10 ta” soʻzlari bilan almashtirilsin;
“Umumiy ball” pozitsiyaning “Ballar” ustunidagi “10*” raqami “8*” raqami bilan almashtirilsin.
(vi) 6-ilova quyidagi tahrirda bayon etilsin:
“Davlat organlari va tashkilotlari faoliyatining ochiqligini monitoring qilish va baholash boʻyicha metodikaga
6-ILOVA
Ommaviy kommunikatsiya texnologiyalarining joriy qilinishini
BAHOLASH MEZONLARI
	T/r
	Baholash mezonlari
	Ballar
	Toʻplangan ball

	1
	2
	3
	4

	Qayta aloqaning tashkil etilganligi 

	1.
	“Ishonch telefonlari” (Call-markazlar) orqali qayta aloqa tashkil etilib, doimiy faoliyat yuritishi taʼminlansa 
	2
	

	
	qayta aloqa yoʻlga qoʻyilmagan boʻlsa
	0
	

	Operator bilan bogʻlanish uchun urinishlar soni

	2.
	birinchi qoʻngʻiroqda muvaffaqiyatli bogʻlanish imkoni mavjud boʻlsa
	2
	

	
	ikkinchi qoʻngʻiroqda muvaffaqiyatli bogʻlanish imkoni mavjud boʻlsa
	1
	

	
	bogʻlanish imkoni mavjud boʻlmasa
	0
	

	Operator bilan bogʻlanish uchun sarflangan vaqt 

	3.
	240-300 soniyagacha muvaffaqiyatli bogʻlanish imkoni mavjud boʻlsa
	2
	

	
	301-420 soniyagacha muvaffaqiyatli bogʻlanish imkoni mavjud boʻlsa
	1
	

	
	421 va undan ortiq soniyada bogʻlanish imkoni mavjud boʻlsa
	0
	

	Murojaat yoʻllashning interaktiv usullari tashkil etilganligi

	4.
	murojaatni toʻgʻridan-toʻgʻri veb-sayt yoki uning mobil versiyasi orqali yuborish, koʻrib chiqish jarayonini real vaqt rejimida kuzatib borish, shaxsning identifikatsiya maʼlumotlari asosida javob olish, koʻrib chiqish natijalariga nisbatan munosabat bildirish va baholash imkoniyati mavjud boʻlsa
	2
	

	
	murojaatni yoʻllash va koʻrib chiqishning interaktiv usullari qisman joriy etilgan boʻlsa
	1
	

	
	murojaat yoʻllashning imkoni mavjud boʻlmasa
	0
	

	Foydalanuvchilar bilan kommunikatsiya tarmogʻi orqali muloqot qilish tizimi yoʻlga qoʻyilganligi

	5.
	foydalanuvchilar bilan kommunikatsiya tarmogʻi orqali muloqot qilish uchun maxsus dasturiy taʼminot va uning mobil ilovasi mavjud boʻlsa
	2
	

	
	maxsus dasturiy taʼminot va uning mobil ilovasi ishchi holatda boʻlmasa
	1
	

	
	maxsus dasturiy taʼminot va uning mobil ilovasi mavjud boʻlmasa
	0
	

	Rahbar bilan bevosita muloqot qilish tizimining tashkil etilganligi

	6.
	shaxsan rahbar bilan muloqot qilish va murojaat yoʻllash tizimi tashkil etilgan boʻlsa
	1
	

	
	rahbar oʻrinbosarlari bilan muloqot qilish va murojaat yoʻllash tizimi tashkil etilgan boʻlsa
	0,5
	

	
	muloqot qilish yoki murojaat yoʻllash tizimi yoʻlga qoʻyilmagan boʻlsa
	0
	

	
	Mezonlar soni
	6 ta
	

	
	Umumiy ball
	11
	


Izoh.
1. Indikator baholash mezonlarida koʻrsatilgan maʼlumot (axborot) va xizmatlar davlat organlari va tashkilotlarining rasmiy veb-sayti hamda maxsus dasturiy taʼminot vositalari orqali eʼlon qilinishi (davlat xizmatini koʻrsatish) darajasi boʻyicha baholanadi (davlat sirlari va xizmat doirasida foydalanish uchun moʻljallangan maʼlumotlar bundan mustasno).
2. Har bir baholash mezonining birinchi bandida koʻrsatilgan barcha talablar toʻliq bajarilmagan, hajmining toʻliq emasligi, notoʻgʻri maʼlumotlardan foydalanilgan yoki foydalanish imkoniyati talablariga javob bermagan taqdirda, jamlangan umumiy foiz koʻrsatkichidan 1 ballgacha ayirib tashlanishi mumkin.
3. Indikator boʻyicha toʻplangan umumiy ballar Korrupsiyaga qarshi kurashish agentligi tomonidan jamlanadi va Davlat organlari va tashkilotlari faoliyati ochiqligini monitoring qilish va baholash boʻyicha metodikaga 9-ilova bilan tasdiqlangan sxemada koʻrsatilgan muddatlarda muvofiqlashtirilib, jamlangan holda Baholash komissiyasiga taqdim qilinadi.
4. Korrupsiyaga qarshi kurashish agentligi mazkur mezonlar doirasidan chetga chiqmagan holda oʻz baholash koʻrsatkichlarini asoslantirishga qaratilgan qoʻshimcha jadvallar ishlab chiqishi va foydalanishi mumkin.
* Indikatordagi 2-3-mezonlar boʻyicha baholash ballarini yakuniy hisoblash tartibi:
	Bunda:
	
	J
	=
	U

	
	
	
	
	4


U — davlat organi yoki tashkilotning baholash yili davomida butun davr uchun toʻplagan umumiy ballarining yigʻindisi;
4 — baholash mezonlarida koʻrsatilgan talablarni baholash yilining har chorakdagi yigʻindisi (butun davr uchun toʻplagan ballar baholash amalga oshiriladigan davriga boʻlinadi);
J — jami hisoblangan ball (butun davr uchun toʻplagan ballar baholash oʻtkaziladigan davrlarga boʻlinganida hosil boʻlgan ball)”.
(vi) 7-ilovada:
7-pozitsiyaning “Ballar” ustunidagi “2” va “1” raqamlari tegishincha “1” va “0,5” raqamlari bilan almashtirilsin;
“Umumiy ball” pozitsiyaning “Ballar” ustunidagi “16*” raqami “15*” raqami bilan almashtirilsin;
(vii) 8-ilovada:
1 — 4-pozitsiyalarning “Ballar” ustunidagi “2” va “1” raqamlari tegishincha “1” va “0,5” raqamlari bilan almashtirilsin;
“Umumiy ball” pozitsiyaning “Ballar” ustunidagi “8” raqami “4” raqami bilan almashtirilsin;
(viii) 9-ilovaning “1-bosqich” pozitsiyasi “Tadbirlar” ustunidagi “Internet resurslariga” soʻzlari “Internet resurslari va Yagona idoralararo axborot tizimiga (platforma)” soʻzlari bilan almashtirilsin.
3. Oʻzbekiston Respublikasi Prezidentining 2020-yil 29-iyundagi PQ-4761-son qarori bilan tasdiqlangan Oʻzbekiston Respublikasi Korrupsiyaga qarshi kurashish agentligi tuzilmasi quyidagi tahrirda bayon etilsin:
“Oʻzbekiston Respublikasi Korrupsiyaga qarshi kurashish agentligi
TUZILMASI
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	
	
	
	
	
	
	Direktor
	
	
	
	
	
	
	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	

	
	Direktorning birinchi oʻrinbosari
	
	Direktor oʻrinbosari
	
	Direktor oʻrinbosari
	
	
	
	
	
	
	
	
	
	
	
	
	
	
	

	
	
	
	
	
	
	
	
	Tashkiliy-nazorat, ijro va tahlil boʻlimi
3
	

	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	

	
	
	
	“Komplayens-nazorat” tizimini joriy etish va ichki nazorat boʻlinmalari faoliyatini tartibga solish boshqarmasi
9
	
	
	
	Davlat organlari va boshqa tashkilotlarda korrupsiyaviy omillarni tahlil va monitoring qilish boshqarmasi
4
	
	
	
	Xalqaro hamkorlik va reytinglar bilan ishlash boʻlimi
3
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	Kadrlar boʻlimi
2
	

	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	Jamoatchilik, yoshlar va nodavlat notijorat tashkilotlari bilan ishlash boʻlimi
2
	
	
	Shaxsiy xavfsizlik boʻlimi
2
	

	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	

	
	
	
	Davlat organlari va tashkilotlarning Korrupsiyaga qarshi ichki nazorat boʻlinmasi
	
	
	
	Davlat xaridlarida korrupsiyaviy omillarni tahlil va monitoring qilish boʻlimi
3
	
	
	
	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	Axborot xizmati rahbari — davlat tili boʻyicha maslahatchi
1
	

	
	
	
	
	
	
	
	
	
	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	
	
	
	
	
	Murojaatlar bilan ishlash va xabar beruvchilarni himoya qilish boʻlimi
2
	
	
	
	

	
	
	
	Davlat xizmatchilarining daromadlari va mol-mulkini deklaratsiya qilish hamda manfaatlar toʻqnashuvini oldini olish boʻlimi
2
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	

	
	
	
	
	
	
	
	Davlat organlarida tashkilotlari faoliyati ochiqligini taʼminlash boshqarmasi
4
	
	
	
	
	
	
	Buxgalteriya
1
	

	
	
	
	
	
	
	
	
	
	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	Call-markaz
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	Birinchi boʻlim
1
	

	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	

	
	
	
	Xavf-tahlil markazi
3
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	Ishlar boshqarmasi
2
	

	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	

	
	
	
	Odob-axloq komissiyalari bilan ishlash boʻlimi
2
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	


Agentlik boshqaruv xodimlarining umumiy soni — 50 nafar”.
4. Oʻzbekiston Respublikasi Prezidentining 2021-yil 22-oktabrdagi “Normativ-huquqiy hujjatlar va ularning loyihalarini korrupsiyaga qarshi ekspertizadan oʻtkazishni yanada takomillashtirish chora-tadbirlari toʻgʻrisida”gi PQ-5263-son qarorining 11-bandi quyidagi mazmundagi beshinchi xatboshi bilan toʻldirilsin:
“2027-yildan boshlab davlat organlari va tashkilotlari yuridik xizmat xodimlarining korrupsiyaga qarshi ekspertizadan oʻtkazish faoliyatini baholash normativ-huquqiy hujjat loyihalariga nisbatan Adliya vazirligi tomonidan, amaldagi normativ-huquqiy hujjatlarga nisbatan Korrupsiyaga qarshi kurashish agentligi tomonidan mustaqil amalga oshiriladi”.
5. Oʻzbekiston Respublikasi Prezidentining 2021-yil 7-dekabrdagi “Oʻzbekiston Respublikasi Korrupsiyaga qarshi kurashish agentligi faoliyatini yanada takomillashtirish boʻyicha qoʻshimcha chora-tadbirlar toʻgʻrisida”gi PQ-34-son qarorida:
(a) 2-bandda:
(i) quyidagi mazmundagi oltinchi va yettinchi xatboshilar bilan toʻldirilsin:
“Agentlik hamda davlat organlari va tashkilotlarining korrupsiyaga qarshi ichki nazorat boʻlinmalari tashabbusi bilan huquqni muhofaza qiluvchi idoralarga yuborilgan materiallar asosida Jinoyat kodeksining 167-moddasi boʻyicha davlat foydasiga undirilgan moddiy zarar va jarimalar summasining 5 foizi;
Agentlik tomonidan tuzilgan maʼmuriy huquqbuzarlik toʻgʻrisidagi bayonnomalar asosida sud tartibida undiriladigan maʼmuriy jarimalarning 95 foizi”;
(ii) oltinchi xatboshi sakkizinchi xatboshi deb hisoblansin;
(b) 1-ilovaning 4-bandida:
(i) quyidagi mazmundagi beshinchi-oltinchi xatboshilar bilan toʻldirilsin;
“Agentlik hamda davlat organlari va tashkilotlarining korrupsiyaga qarshi ichki nazorat boʻlinmalari tashabbusi bilan huquqni muhofaza qiluvchi idoralarga yuborilgan materiallar asosida Jinoyat kodeksining 167-moddasi boʻyicha davlat foydasiga undirilgan moddiy zarar va jarimalar summasining 5 foizi;
Agentlik tomonidan tuzilgan maʼmuriy huquqbuzarlik toʻgʻrisidagi bayonnomalar asosida sud tartibida undiriladigan maʼmuriy jarimalarning 95 foizi”;
(ii) beshinchi xatboshi yettinchi xatboshi deb hisoblansin.
6. Oʻzbekiston Respublikasi Prezidentining 2022-yil 12-yanvardagi “Korrupsiyaga qarshi kurashish ishlarining samaradorligini reyting baholash tizimini joriy etish chora-tadbirlari toʻgʻrisida”gi PQ-81-son qarorida:
(a) 1-bandning birinchi xatboshisidagi “mahalliy davlat hokimiyati organlarida” soʻzlari “mahalliy davlat hokimiyati organlari, ustav fondida (ustav kapitalida) davlat ulushi 50 foiz va undan ortiq boʻlgan xoʻjalik jamiyatlarida” soʻzlari bilan almashtirilsin.
(b) 2-ilovada:
(i) 1-band quyidagi tahrirda bayon etilsin:
“1. Mazkur Nizom barcha davlat organlari va tashkilotlari, shu jumladan, mahalliy davlat hokimiyati organlari, ustav fondida (ustav kapitalida) davlat ulushi 50 foiz va undan ortiq boʻlgan xoʻjalik jamiyatlarida (keyingi oʻrinlarda — davlat tashkilotlari) korrupsiyaga qarshi kurashish ishlarining samaradorligini reyting baholash (keyingi oʻrinlarda — reyting baholash) tartibini belgilaydi.
Davlat muassasalari faoliyatiga oid maʼlumotlar ushbu bandning birinchi xatboshisida keltirilgan davlat tashkilotlari tomonidan muvofiqlashtirib boriladi”;
(ii) 7-band quyidagi tahrirda bayon etilsin:
“7. Reyting baholash yoʻnalishlari boʻyicha ballar quyidagicha taqsimlanadi:
birinchi yoʻnalish — maksimal 42 ball;
ikkinchi yoʻnalish — maksimal 25 ball;
uchinchi yoʻnalish — maksimal 10 ball;
toʻrtinchi yoʻnalish — maksimal 15 ball;
beshinchi yoʻnalish — maksimal 8 ball”;
(iii) 11-bandning birinchi xatboshisidagi “har chorakda (10-aprel, 10-iyul va 10-oktabrga qadar) choraklik” soʻzlari “har yarim yilda (birinchi yarim yillikda 10-iyulga qadar) yarim yillik” soʻzlari bilan almashtirilsin;
(iv) 17-bandning birinchi xatboshisidagi “iborat boʻlgan” soʻzlari “kam boʻlmagan toq sondan iborat tarkibda” soʻzlari bilan almashtirilsin;
(v) 18-bandning uchinchi xatboshisidagi “3 kishi” soʻzlari “uchdan bir qismi” soʻzlari bilan almashtirilsin;
(vi) 1-ilovaning matni quyidagi tahrirda bayon etilsin:
“Davlat tashkilotlarida korrupsiyaga qarshi kurashish ishlarining samaradorligini
REYTING BAHOLASH YOʻNALISHLARI VA INDIKATOR KOʻRSATKICHLARI
	Birinchi yoʻnalish

	Davlat tashkilotlarida korrupsiyaga qarshi kurashish boʻyicha mexanizm va huquqiy asoslarning yaratilgani va amaliyotga tatbiq etilgani
(jami — 42 ball)

	Indikatorlar
	Ballar
	Asos*

	1.1. Korrupsiyaga qarshi kurashish boʻyicha ichki idoraviy hujjatlarning ishlab chiqilgani va oʻz vaqtida yangilab borilishi

	1.1.1. Davlat organlari va tashkilotlari, shu jumladan, mahalliy davlat hokimiyati organlari, ustav fondida (ustav kapitalida) davlat ulushi 50 foiz va undan ortiq boʻlgan xoʻjalik jamiyatlari (keyingi oʻrinlarda — davlat tashkilotlari)da korrupsiyaga qarshi kurashish boʻyicha quyidagi ichki idoraviy hujjatlarning mavjudligi, sifatli toʻldirilgani va zaruratga qarab yangilanib borilishi:
korrupsiyaga qarshi kurashish siyosati;
odob-axloq qoidalari;
korrupsiyaviy xavf-xatarlarni baholash uslubiyoti;
manfaatlar toʻqnashuvini boshqarish boʻyicha nizom;
aloqa kanallari orqali korrupsiyaviy xatti-harakatlar toʻgʻrisida kelib tushgan xabarlarni qabul qilish va koʻrib chiqish reglamenti;
xodimlarning korrupsiyaga qarshi kurashish sohasida oʻqitilishini tashkil qilish boʻyicha yoʻriqnoma;
kontragentlarni tekshirishga oid yoʻriqnoma;
ishga qabul qilinayotgan nomzodlarni tekshirish boʻyicha yoʻriqnoma;
korrupsiyaga qarshi kurashish samaradorligini monitoring va nazorat qilish uslubiyoti;
korrupsiyaga qarshi kurashish tizimining holati haqidagi hisobotni shakllantirish va taqdim etish reglamenti;
korrupsiyaviy xatti-harakatlar va odob-axloq qoidalarini buzish holatlari ustidan xizmat tekshiruvlari oʻtkazish boʻyicha reglament;
davlat xaridlarini oʻtkazish toʻgʻrisidagi nizom;
sovgʻani tasarruf etish toʻgʻrisidagi nizom;
korrupsiya holatlari haqida xabar berish mexanizmi, xabar bergan xodimlarni ragʻbatlantirish, ularning taʼqibga olinmasligi kafolatlari reglamenti;
rotatsiya qilish tartibi.
Izoh. Mazkur toʻplamdagi hamma hujjatlar qabul qilingan, sifatli toʻldirilgani va zaruratga qarab yangilangan boʻlsa, TB, 11 — 14 tasi qabul qilingan, sifatli toʻldirilgani va zaruratga qarab yangilangan boʻlsa, AB, 7 — 10 tasi qabul qilingan, sifatli toʻldirilgani va zaruratga qarab yangilangan boʻlsa, QB, 0 — 6 tasi qabul qilingan, sifatli toʻldirilgani va zaruratga qarab yangilangan boʻlsa, B ustuniga “x” belgisi qoʻyiladi.
Mazkur hujjatlar yagona yoki bir nechta buyruq (qaror) bilan tasdiqlanishi mumkin.
	TB
3 ball
	AB
2 ball
	QB
1 ball
	B
0 ball
	Tasdiqlangan hujjatlarning elektron shakli ilova qilinadi

	1.2. Korrupsiyaga qarshi kurashish boʻyicha ichki idoraviy mexanizmlarning joriy etilgani

	1.2.1. Korrupsiya haqida xabar berishga moʻljallangan aloqa kanallari
	

	1.2.1.1. Korrupsiya haqida xabar berishga moʻljallangan kamida 4 ta aloqa kanali (masalan, rasmiy veb-sayt, ijtimoiy tarmoqlardagi sahifa, ishonch telefoni, elektron manzil)ning tashkil etilgani, ishchi holatdaligi va korrupsiya faktlariga doir murojaatlarni koʻrib chiqish natijalari haqidagi yillik hisobotning oʻz rasmiy veb-saytida joylashtirilgani.
Izoh. Aloqa kanallari toʻliq, ishchi holatda boʻlsa va yillik hisobot oʻz rasmiy veb-saytida joylashtirilgan boʻlsa TB, aksincha boʻlsa, B ustuniga “x” belgisi qoʻyiladi.
Korrupsiyaga qarshi kurashish agentligi (keyingi oʻrinlarda — Agentlik) tomonidan hisobot davrida oʻtkazilgan “Qayta aloqaning sirli mijozi” tadbiri natijasida taqdimnoma kiritilgan boʻlsa, 0 ball qoʻyiladi.
Hisobot davrida korrupsiyaga oid murojaatlar kelib tushmagan boʻlsa, bu haqda tasdiqlangan (murojaatlar bilan ishlashga masʼul boʻlinma rahbari va korrupsiyaga qarshi ichki nazorat tuzilmasi rahbari tomonidan imzolanishi va tashkilot muhri bilan tasdiqlanishi) maʼlumot oʻz rasmiy veb-saytiga joylashtiriladi.
	TB
1 ball
	B
0 ball
	Davlat tashkilotining rasmiy veb-saytidagi maʼlumotlar havolasi ilova qilinadi.

	1.2.2. Kadrlarga oid masalalarda korrupsiyaga qarshi kurashish tizimining joriy etilishi
	
	
	

	1.2.2.1. Davlat tashkilotining rasmiy veb-saytida boʻsh (vakant) ish oʻrinlari, korrupsiya xavfi yuqori boʻlgan lavozimlardagi xodimlarning rotatsiyasi toʻgʻrisidagi eʼlonlar va axborotlarning mavjudligi.
Izoh. Korrupsiya xavfi yuqori boʻlgan lavozimlardagi xodimlarning rotatsiyasi toʻgʻrisidagi axborotlar hamda hisobot davri davomida oʻsib boruvchi tartibda boʻsh (vakant) ish oʻrinlari toʻgʻrisidagi eʼlonlarning joylashtirilgan sanasi koʻrsatilgan holda oʻz rasmiy veb-saytida toʻliq va muddatida joylashtirilgan boʻlsa, TB, toʻliq yoki muddatida joylashtirilmagan boʻlsa, B ustuniga “x” belgisi qoʻyiladi.
Boʻsh (vakant) ish oʻrinlari toʻgʻrisidagi eʼlonlar:
 davlat fuqarolik xizmati tatbiq qilinadigan davlat organlari va tashkilotlari tomonidan vakant lavozim vujudga kelgandan soʻng 15 ish kunida;
 boshqa tashkilotlar tomonidan tanlov tadbirlari oʻtkazilishidan kamida bir oy oldin tashkilotning rasmiy veb-saytida joylashtirilgan boʻlsa, muddatida joylashtirilgan deb baholanadi.
Hisobot davrida boʻsh (vakant) ish oʻrinlari va korrupsiyaga xavfi yuqori boʻlgan lavozimlar mavjud boʻlmasa, 3 ball qoʻyiladi.
	TB
3 ball
	B
0 ball
	Davlat tashkilotining rasmiy veb-saytidagi maʼlumotlar havolasi ilova qilinadi 

	1.2.3. Davlat tashkilotlarida manfaatlar toʻqnashuvini hal qilishning tashkiliy-huquqiy asoslarini takomillashtirish, ularga rioya etilishi yuzasidan monitoring oʻtkazilishini taʼminlash
	

	1.2.3.1. Ishga qabul qilinayotgan nomzodlar ustidan oʻtkazilgan tekshiruvlar.
Izoh. Hisobot davrida 100 foiz nomzodlar tekshirilgan boʻlsa, TB, 70 — 99 foizi tekshirilgan boʻlsa AB, 30 — 69 foizi tekshirilgan boʻlsa, QB, 0 — 29 foizi tekshirilgan boʻlsa, B ustuniga “x” belgisi qoʻyiladi.
	TB
3 ball
	AB
2 ball
	QB
1 ball
	B
0 ball
	Ishga qabul qilinayotgan nomzodlarni tekshirish reyestri ilova qilinadi

	1.2.3.2. Manfaatlar toʻqnashuvi aniqlangan holatlar va ularni tartibga solish boʻyicha koʻrilgan choralar.
Izoh. Mazkur indikator boʻyicha ballar manfaatlar toʻqnashuvi aniqlangan holatlar va ular boʻyicha koʻrilgan choralarning yetarliligidan (toʻgʻriligi) kelib chiqib, Agentlik tomonidan 0 — 5 ball oraligʻida belgilanadi. 
Agar manfaatlar toʻqnashuvi holatlari mavjud boʻlmasa va bu vakolatli davlat organlari tomonidan “E-Anticor.uz” elektron platformasi orqali oʻz tasdigʻini topgan boʻlsa, 5 ball qoʻyiladi.
Hisobot davrida vakolatli davlat organlari tomonidan aniqlangan manfaatlar toʻqnashuvi bilan bogʻliq holatlar boʻyicha taʼsir koʻrsatish choralari qoʻllangan yoki taqdimnomalar kiritilgan boʻlsa, 0 ball qoʻyiladi.
	0 — 5 ball
	Manfaatlar toʻqnashuvini hisobga olish reyestri, odob-axloq komissiyasi yigʻilishi bayonnomalari nusxalari ilova qilinadi

	1.2.3.3. Kontragentlar ustidan oʻtkazilgan tekshiruvlar.
Izoh. Hisobot davrida 100 foiz kontragentlar tekshirilgan boʻlsa, TB, 70 — 99 foizi tekshirilgan boʻlsa, AB, 30 — 69 foizi tekshirilgan boʻlsa, QB, 0 — 29 foizi tekshirilgan boʻlsa, B ustuniga “x” belgisi qoʻyiladi.
Hisobot davrida davlat nazorati organlari tomonidan davlat xaridlarida manfaatlar toʻqnashuvi (affillanganlik) holatlari boʻyicha taʼsir koʻrsatish choralari qoʻllangan yoki taqdimnomalar kiritilgan boʻlsa, lozim darajada tekshiruv oʻtkazilmagan deb hisoblanadi hamda B ustuniga “x” belgisi qoʻyiladi.
	TB
3 ball
	AB
2 ball
	QB
1 ball
	B
0 ball
	Hisobot davrida tuzilgan xoʻjalik shartnomalari toʻgʻrisida maʼlumot, kontragentlarni tekshirish reyestri, tekshiruvlar natijalari boʻyicha ijobiy va salbiy xulosalar nusxasi ilova qilinadi

	1.2.3.4. Davlat tashkilotida sovgʻani qabul qilish, tasarruf etish tartibining amalga oshirilganligi.
Izoh: Davlat tashkilotida hisobot davrida xodimga taqdim etilgan sovgʻalarni tasarruf etish masalasi toʻliq hal etilgan va bu haqda oʻz rasmiy veb-saytida sovgʻalar reyestri joylashtirilgan boʻlsa, TB, aksincha boʻlsa, B ustuniga “x” belgisi qoʻyiladi.
Hisobot davrida xodimlar tomonidan qabul qilingan sovgʻalar mavjud boʻlmasa va bu haqda tasdiqlangan maʼlumot oʻz rasmiy veb-saytiga joylashtirilgan boʻlsa, TB ustuniga “x” belgisi qoʻyiladi.
	TB
1 ball
	B
0 ball
	Davlat tashkilotining rasmiy veb-saytidagi maʼlumotlar havolasi ilova qilinadi

	1.2.4. Davlat tashkilotlari faoliyatida korrupsiyaning oldini olishga doir tadbirlarning amalga oshirilishi yuzasidan ushbu tashkilot tomonidan koʻrilayotgan chora-tadbirlar samaradorligini baholagan holda muntazam ravishda monitoring oʻtkazish
	

	1.2.4.1. Korrupsiyaga qarshi kurashish tizimining holati haqidagi hisobotlarning mavjudligi va sifatli toʻldirilgani.
Izoh. Har chorak yakuni boʻyicha keyingi oyning birinchi oʻn kunligida Agentlikka hisobotlar taqdim etib kelingan va sifatli toʻldirilgan boʻlsa, TB, uchta chorak yakuni boʻyicha belgilangan muddatda taqdim etilgan va sifatli toʻldirilgan boʻlsa, QB, kamida uchta chorak yakuni boʻyicha belgilangan muddatda taqdim etilmagan yoki sifatli toʻldirilmagan boʻlsa, B ustuniga “x” belgisi qoʻyiladi. 
Har chorak yakuni boʻyicha keyingi oyning birinchi oʻn kunligida taqdim etilmagan boʻlsa, baholash jarayonlarida hisobot taqdim etilmagan deb qaraladi.
	TB
3 ball
	QB
1 ball
	B
0 ball
	Korrupsiyaga qarshi kurashish tizimining amal qilishi haqida umumiy hisobot hamda korrupsiyaga qarshi davlat dasturida nazarda tutilgan chora-tadbirlarning ijrosi haqidagi hisobot ilova qilinadi

	1.2.4.2. Korrupsiyaga qarshi tartib-taomillarning samaradorligini monitoring va nazorat qilish boʻyicha rejadagi tadbirlarning bajarilgani.
Izoh. Mazkur indikator boʻyicha ballar rejaning belgilangan muddatlarda tasdiqlanganligi, ulardagi tadbirlarning sifatli va oʻz vaqtida bajarilganidan kelib chiqib, 0 — 5 ball oraligʻida belgilanadi.
Tashkilot rahbari tomonidan hisobot davri uchun har yili yanvar oyida tasdiqlangan reja asosida quyidagi yoʻnalishlar boʻyicha chora-tadbirlar amalga oshiriladi. 
Monitoring tadbirlari yoʻnalishi:
idoraviy korrupsiyaga qarshi kurashish tizimining aktualligi va uning qonunchilik talablari, shu jumladan xalqaro standartlar talablariga muvofiqligi monitoringi — doimiy ravishda;
OAVda tashkilot xodimlarining korrupsiyaviy xatti-harakatlari toʻgʻrisidagi axborot mavjudligi monitoringi — doimiy ravishda;
tashkilot xodimlarining korrupsiyaga qarshi tamoyillar va talablar toʻgʻrisida xabardorligi monitoringi — yarim yilda 1-marta;
Nazorat tadbirlari yoʻnalishi:
korrupsiyaga qarshi kurashish dasturlari, “yoʻl xaritalari” ijrosi ustidan nazorat — har chorakda;
korrupsiyaga qarshi talablar va tartib-taomillarga rioya etilishi ustidan nazorat — har chorakda.
Bunda:
	T/r
	Koʻrilgan chora
	Ball

	1.
	Barchasi toʻliq amalga oshirilgan boʻlsa
	5 ball

	2.
	Reja belgilangan muddatda tasdiqlangan, monitoring va nazorat tadbirlari oʻz vaqtida (toʻliq) oʻtkazilgan, lekin yuqoridagi yoʻnalishlar boʻyicha chora-tadbirlarning sifatli bajarilishida qisman kamchiliklarga yoʻl qoʻyilgan boʻlsa
	3 ball

	3.
	Reja kechiktirib tasdiqlangan yoki muddatida tasdiqlangan boʻlib, monitoring va nazorat tadbirlari oʻz vaqtida oʻtkazilmagan yoxud yuqoridagi yoʻnalishlar boʻyicha 2 va undan ortiq chora-tadbirlar sifatli bajarilmagan boʻlsa
	1 ball

	4.
	Reja tasdiqlanmagan yoki monitoring va nazorat tadbirlari toʻliq oʻtkazilmagan boʻlsa
	0 ball



	0 — 5 ball
	Reja (tashkilotning barcha jarayonlarini, monitoring va nazorat qilinadigan davri va tekshiruv muddatlarini oʻz ichiga olgan), korrupsiyaga qarshi tartib-taomillarning samaradorligini monitoring va nazorat qilish jurnali va uning ijrosini tasdiqlovchi hujjatlar ilova qilinadi

	1.2.4.3. Davlat tashkiloti tomonidan moliyaviy mablagʻlardan (budjet, budjetdan tashqari va oʻz mablagʻlari) foydalanish ustidan ichki nazorat tadbirlarining oʻtkazilishi va samaradorligi.
Nazorat tadbirlari:
hisobot davrida kamida 2-marta oʻtkazilishi;
tashkilotning markaziy apparati tomonidan oʻtkazilishi;
budjetdan ajratiladigan mablagʻlar, budjetdan tashqari jamgʻarmalari mablagʻlari, oʻz mablagʻlaridan foydalanish bilan bogʻliq nazorat tadbirlari inobatga olinadi.
Izoh. Mazkur indikator boʻyicha ballar Agentlik tomonidan, davlat tashkiloti faoliyatida oʻz mablagʻlaridan maqsadli foydalanish boʻyicha reja va rejadan tashqari nazorat tadbirlari (korrupsiyaga qarshi qabul qilingan ichki tartib-qoidalar va qonunchilik hujjatlari buzilishi) oʻtkazilgani, ularning natijasida aniqlangan holatlar (qoidabuzarlik turi va yetkazilgan zarar summasi), oldi olingan va undirilgan mablagʻlar (zarar summalari) hamda ular boʻyicha koʻrilgan korrupsiyaning oldini olish choralaridan kelib chiqib, 0 — 5 ball oraligʻida belgilanadi.
Nazorat tadbirlari kamida 2-marta oʻtkazilgan hamda aniqlangan holatlar boʻyicha korrupsiyaning oldini olish chora-tadbirlari tasdiqlanib, ular boʻyicha vazifalar toʻliq amalga oshirilgan boʻlsa, TB, nazorat tadbirlari kamida 2-marta oʻtkazilgan hamda aniqlangan holatlar boʻyicha chora-tadbirlar tasdiqlanib, qisman amalga oshirilgan boʻlsa AB, nazorat tadbirlari kamida 2-marta oʻtkazilgan hamda aniqlangan holatlar boʻyicha chora-tadbirlar tasdiqlanib, amalga oshirilmagan boʻlsa yoki chora-tadbirlar tasdiqlanmagan boʻlsa, QB, nazorat tadbirlari kamida 2-marta oʻtkazilmagan yoki nazorat tadbirlarida tashqi organlar tomonidan jiddiy moliyaviy qonunbuzarliklar aniqlangan boʻlsa, 0 ball qoʻyiladi.
Nazorat tadbirlari kamida 2-marta oʻtkazilib, holatlar aniqlanmagan hamda tashqi organlar tomonidan nazorat tadbirlari (tekshirish, oʻrganish, monitoring va boshqa tadbirlar) oʻtkazilib, moliyaviy qonunbuzarlik holatlari aniqlanmaganligi oʻz tasdigʻini topgan boʻlsa, 4 ball qoʻyiladi.
	TB
5 ball
	AB
2 ball
	QB
1 ball
	B
0 ball
	Nazorat tadbirlari natijasi boʻyicha maʼlumot (aniqlangan holat, har bir holat boʻyicha qoidabuzarlik turi va yetkazilgan zarar summasi, oldi olingan va undirilgan zarar summalari alohida koʻrsatiladi), nazorat tadbirlari dalolatnomalari, aniqlangan holatlarning oldini olish boʻyicha tasdiqlangan chora-tadbirlar hamda ularni amalga oshirilganini tasdiqlovchi hujjatlar ilova qilinadi

	1.2.4.4. Davlat tashkiloti faoliyatida korrupsiyaga oid jinoyatlarning sabablarini va uni sodir etilishiga imkon bergan shart-sharoitlarni, shu jumladan, maishiy korrupsiyani bartaraf etish choralarining koʻrilgani. 
Izoh. Agentlik, huquqni muhofaza qiluvchi organlarning taqdimnomalari, sud organlarining xususiy ajrimlar boʻyicha korrupsiyaga oid jinoyatlarning sabablarini va uning sodir etilishiga imkon bergan shart-sharoitlarni bartaraf qilish boʻyicha tahliliy maʼlumot mavjud boʻlsa va ular boʻyicha zarur choralar toʻliq koʻrilgan boʻlsa, TB, tahliliy maʼlumot mavjud boʻlmasa yoki choralar toʻliq koʻrilmagan boʻlsa, B ustuniga “x” belgisi qoʻyiladi.
Agar hisobot davrida taqdimnomalar, xususiy ajrimlar kelib tushmagan boʻlsa, 1 ball qoʻyiladi.
	TB
2 ball
	B
0 ball
	Davlat tashkiloti faoliyatida korrupsiyaga oid jinoyatlarning sabablarini va uning sodir etilishiga imkon bergan shart-sharoitlarni bartaraf qilish boʻyicha takliflarni oʻz ichiga olgan tahliliy maʼlumot va ular boʻyicha koʻrilgan choralarni tasdiqlovchi hujjatlar ilova qilinadi

	1.2.4.5. Davlat tashkilotida korrupsiyaga oid jinoyatlar va maʼmuriy huquqbuzarlik alomatlari mavjud holatlarni aniqlash koʻrsatkichi.
Izoh. Quyidagi formula orqali aniqlanadi:
A / (A+B) *100
Bunda A — davlat tashkiloti tomonidan aniqlanib, tegishli tashkilotlarga yuborilgan holatlar soni, B — boshqa tashkilotlarning maʼlumotlari asosida aniqlangan holatlar soni.
Agar boshqa tashkilotlar tomonidan holatlar aniqlanmagan boʻlsa, 3 ball beriladi.
Davlat tashkiloti tomonidan aniqlangan holatlarning boshqa tashkilotlar tomonidan aniqlangan holatlar soniga nisbati 100 foiz boʻlsa, TB, 70-99 foiz boʻlsa, AB, 30-69 foiz boʻlsa, QB, 0-29 foiz boʻlsa, B ustuniga “x” belgisi qoʻyiladi.
	TB
3 ball
	AB
2 ball
	QB
1 ball
	B
0 ball
	Davlat tashkiloti tomonidan va boshqa tashkilotlarning maʼlumotlari asosida aniqlangan korrupsiyaga oid jinoyat va maʼmuriy huquqbuzarliklar alomatlari mavjud holatlar soni va tegishli tashkilotlarga yuborilgan asos hujjatlar toʻgʻrisida maʼlumot, xizmat tekshiruvlari reyestri nusxasi ilova qilinadi

	1.2.4.6. Korrupsiyaga qarshi kurashishga oid odob-axloq qoidalari buzilish holatlarining davlat tashkiloti tomonidan aniqlanish koʻrsatkichi.
Izoh. Quyidagi formula orqali aniqlanadi:
A / (A+B) *100
Bunda A — davlat tashkiloti tomonidan aniqlanib, intizomiy jazoga tortilgan holatlar soni, B — boshqa tashkilotlarning maʼlumotlari asosida aniqlanib, intizomiy jazoga tortilgan holatlar soni.
Agar boshqa tashkilotlar tomonidan holatlar aniqlanmagan boʻlsa, 3 ball beriladi.
Davlat tashkiloti tomonidan aniqlanib, intizomiy jazoga tortilgan holatlarning boshqa tashkilotlar tomonidan aniqlanib, intizomiy jazoga tortilgan holatlar soniga nisbati 100 foiz boʻlsa, TB, 70-99 foiz boʻlsa, AB, 30-69 foiz boʻlsa, QB, 0-29 foiz boʻlsa, B ustuniga “x” belgisi qoʻyiladi.
Odob-axloq qoidalari buzilishi intizomiy qilmish aniqlangan sanadan emas, balki intizomiy jazo qoʻllanishi tasdiqlangan sanadan boshlab tatbiq etiladi.
	TB
3 ball
	AB
2 ball
	QB
1 ball
	B
0 ball
	Davlat tashkilotida korrupsiyaga qarshi kurashishga oid intizomiy jazo choralari qoʻllangan holatlar (davlat tashkiloti va boshqa tashkilotlarning maʼlumotlari asosida aniqlangan holatlar kesimida) soni va intizomiy jazo choralari qoʻllangan xodimlar toʻgʻrisida kadrlar boʻlimi tomonidan tasdiqlangan maʼlumot, xizmat tekshiruvlari reyestri nusxasi ilova qilinadi

	1.2.4.7. Korrupsiyaga qarshi kurashish sohasidagi davlat tashkiloti faoliyatining samaradorligini oʻrganish maqsadida xodimlar oʻrtasida anonim soʻrovnomalar oʻtkazilgani va natijalari korrupsiyaga qarshi idoraviy rejalarda aks ettirilgani.
Tashkilot oʻz faoliyatining samaradorligini baholash uchun xodimlar oʻrtasida har yili kamida bir marotaba quyidagi yoʻnalishlar boʻyicha anonim soʻrovnoma oʻtkazishi lozim:
korrupsiyaning oldini olishga qaratilgan mexanizmlarning samaradorligi;
tashkilot rahbarlarining korrupsiyaga qarshi murosasiz munosabatini koʻrsatuvchi xatti-harakatlari va irodasining mavjudligi;
aholi va davlat xizmatchilarining korrupsiyaga qarshi huquqiy ongi va huquqiy madaniyatini yuksaltirishga qaratilgan tadbirlarning samaradorligi; 
korrupsiya haqida xabar bergan xodimlarni himoya qilish kafolati yetarliligi.
Izoh. Soʻrovnoma barcha yoʻnalishlar boʻyicha oʻtkazilib, uning natijalari korrupsiyaga qarshi idoraviy rejalarda aks ettirilgan va hisobot oʻz rasmiy veb-saytida mavjud boʻlsa, TB, barcha yoʻnalishlar boʻyicha oʻtkazilmagan yoki korrupsiyaga qarshi idoraviy rejalarda aks ettirilmagan yoxud hisobot oʻz rasmiy veb-saytida mavjud boʻlmasa, B ustuniga “x” belgisi qoʻyiladi.
	TB
2 ball
	B
0 ball
	Soʻrovnoma natijalari aks ettirilgan korrupsiyaga qarshi idoraviy rejalar, rasmiy veb-saytidagi hisobot havolasi ilova qilinadi

	Ikkinchi yoʻnalish

	Korrupsiyaviy xavf-xatarlarni aniqlash, baholash va ularni kamaytirish boʻyicha tadbirlarning amalga oshirilgani
(jami — 25 ball)

	Indikatorlar
	Ballar
	

	2.1. Davlat tashkilotining funksiya va vazifalarida korrupsiyaviy xavf-xatarlarni aniqlash boʻyicha baholash oʻtkazilganligi.
Izoh. Koʻrilgan choralardan kelib chiqib, quyidagi 3 ta bosqichda baholanadi:
1. Birinchi bosqich quyidagi ustuvor choralar boʻyicha amalga oshirilgan ishlardan kelib chiqib, 0 — 6 ball oraligʻida baholanadi:
vazifa va funksiyalar bilan bogʻliq yuzaga kelishi mumkin boʻlgan korrupsiyaviy xavf-xatar darajasi xolis baholangani;
barcha vazifa va funksiyalar toʻliq qamrab olingani;
korrupsiyaviy xavf-xatarlarni bartaraf etish boʻyicha choralar sifatli (aniq va manzilli) belgilangani.
Bunda 
	T/r
	Koʻrilgan chora
	Ball

	1.
	Barchasi amalga oshirilgan boʻlsa
	6 ball

	2.
	Vazifa va funksiyalar bilan bogʻliq yuzaga kelishi mumkin boʻlgan korrupsiyaviy xavf-xatar darajasi xolis baholangan, barcha vazifa va funksiyalar toʻliq qamrab olingan, lekin korrupsiyaviy xavf-xatarlarni bartaraf etish boʻyicha choralar sifatli (aniq va manzilli) belgilanmagan boʻlsa
	4 ball

	3.
	Barcha vazifa va funksiyalar toʻliq qamrab olingan, korrupsiyaviy xavf-xatarlarni bartaraf etish boʻyicha choralar sifatli (aniq va manzilli) belgilangan boʻlsa, lekin vazifa va funksiyalar bilan bogʻliq yuzaga kelishi mumkin boʻlgan korrupsiyaviy xavf-xatar darajasi xolis baholanmagan boʻlsa
	3 ball

	4.
	Vazifa va funksiyalar bilan bogʻliq yuzaga kelishi mumkin boʻlgan korrupsiyaviy xavf-xatar darajasi xolis baholangan, korrupsiyaviy xavf-xatarlarni bartaraf etish boʻyicha choralar sifatli (aniq va manzilli) belgilangan, lekin barcha vazifa va funksiyalar toʻliq qamrab olinmagan boʻlsa
	2 ball

	5.
	1 tasi boʻyicha toʻliq amalga oshirilgan yoki Agentlikning ogohlantirish /taqdimnomasi kiritilgandan soʻng yuqoridagi mezonlar boʻyicha toʻliq yoki qisman amalga oshirilgan boʻlsa
	1 ball

	6.
	Amalga oshirilmagan boʻlsa
	0 ball


2. Ikkinchi bosqich quyidagi choralar boʻyicha amalga oshirilgan ishlardan kelib chiqib, 0 — 3 ball oraligʻida baholanadi:
vazifa va funksiyalar bilan bogʻliq yuzaga kelishi mumkin boʻlgan korrupsiyaviy xavf-xatarning tavsifi toʻliq va aniq yoritilgani;
funksiyalarni (jarayonlarni) amalga oshirishga oid lavozimlar va tartibga soluvchi mexanizmlar toʻliq aks ettirilgani;
korrupsiyaviy xavf-xatarni bartaraf etish choralarini amalga oshirishga masʼul ijrochilar toʻliq qamrab olingani va muddatlari aniq belgilangani.
Bunda choralarning barchasi toʻliq amalga oshirilgan boʻlsa, 3 ball, 2 tasi amalga oshirilgan boʻlsa, 2 ball, 1 tasi amalga oshirilgan boʻlsa, 1 ball, amalga oshirilmagan boʻlsa, 0 ball qoʻyiladi.
3. Uchinchi bosqichda davlat tashkilotining korrupsiyaviy xavf-xatari yuqori boʻlgan lavozimlari roʻyxati sifatli va toʻliq shakllantirilgan boʻlsa, 1 ball, sifatli va toʻliq boʻlmasa 0 ball qoʻyiladi.
	0 — 10 ball
	Davlat tashkilotining umumlashtirilgan korrupsiyaviy xavf-xatarlar xaritasi, davlat tashkilotining korrupsiyaviy xavf-xatari yuqori boʻlgan lavozimlari roʻyxati ilova qilinadi

	2.2. Aniqlangan korrupsiyaviy xavf-xatarlarni kamaytirish boʻyicha koʻrilgan choralar.
Izoh. Mazkur indikator boʻyicha ballar aniqlangan xavf-xatar va minimallashtirish uchun koʻrilgan choralar tabiatidan kelib chiqib, Agentlik tomonidan 0 — 15 ball oraligʻida belgilanadi.
	0 — 15 ball
	Davlat tashkilotining korrupsiyaga qarshi kurashish boʻyicha dasturi va uning bandlari ijrosini tasdiqlovchi hujjatlar ilova qilinadi

	Uchinchi yoʻnalish

	Davlat tashkilotlari rahbarlarining korrupsiyaga qarshi murosasiz munosabatini koʻrsatuvchi xatti-harakatlarining mavjudligi
(jami — 10 ball)

	3.1. Davlat tashkiloti rahbarining xodimlar va jamoatchilik uchun korrupsiyaga qarshi kurashishga oid murojaatining mavjudligi, hayʼat yigʻilishlari va boshqa yigʻilishlarda korrupsiyaga qarshi kurashish holatlarining yarim yilda kamida 1-marta tanqidiy koʻrib chiqilgani.
Izoh. Mavjud boʻlsa, TB, mavjud boʻlmasa, B ustuniga “x” belgisi qoʻyiladi.
	TB
2 ball
	B
0 ball
	Davlat tashkilotining rasmiy veb-saytida murojaat eʼlon qilingan manba havolasi, tegishli hayʼat yigʻilishlari va boshqa yigʻilishlar bayonnomasi ilova qilinadi

	3.2. Korrupsiyaga qarshi kurashish boʻyicha qonunchilikda belgilangan minimal mezonlar asosida ichki nazorat tuzilmasi (yoki masʼul lavozimi) tashkil etilgani, uning mustaqilligi, zarur resurslar bilan taʼminlangani.
Izoh. Mazkur indikator boʻyicha ballar Agentlik tomonidan, korrupsiyaga qarshi kurashish boʻyicha ichki nazorat tuzilmalari (yoki masʼul lavozimlari) orasida elektron platformada toʻldiriladigan chek-list natijalaridan kelib chiqib, 0 — 6 ball oraligʻida belgilanadi.
Ballar quyidagicha taqsimlanadi:
1. Minimal mezonlarga asosan tashkilotning markaziy apparati, hududiy boʻlinmalari va tarkibiy tashkilotlarida korrupsiyaga qarshi ichki nazorat tuzilmalari (yoki masʼul lavozimlari) toʻliq tashkil etilgan boʻlsa, 4 ball, qisman tashkil etilgan boʻlsa 2 ball, tashkil etilmagan boʻlsa 0 ball.
2. Minimal mezonlar asosida toʻliq tashkil etilib, mustaqilligi (bevosita tashkilotning birinchi rahbariga (kuzatuv kengashiga) boʻysunuvi va hisobdorligi, funksional jihatdan boshqa tuzilmalarga bogʻliq emas) toʻliq taʼminlangan boʻlsa, 1 ball, aks holda 0 ball.
3. Minimal mezonlar asosida toʻliq tashkil etilib, zarur resurslar (texnik, tashkiliy va insoniy resurslar) bilan toʻliq taʼminlangan boʻlsa, 1 ball, aks holda 0 ball.
	0 — 6 ball
	Elektron platformada chek-list toʻldiriladi

	3.3. Davlat tashkiloti rahbari va ularning oʻrinbosarlarining korrupsiyaga moyil sohalarni takomillashtirish, halollikni targʻib qilish, manfaatdor tomonlar bilan muloqotni yoʻlga qoʻyishdagi shaxsiy faolligi.
Davlat tashkiloti rahbariyati (rahbar va oʻrinbosarlar) tomonidan quyidagi shakllarda shaxsiy ishtirok va yetakchilik faoliyati amalga oshirilgan boʻlishi lozim:
korrupsiyaga moyil jarayonlar boʻyicha ishchi guruh (komissiya) tashkil etilishi va bevosita rahbarlik qilish;
ichki xodimlar bilan halollik, odob-axloq qoidalari, manfaatlar toʻqnashuvi va korrupsiyaning oldini olish masalalari yuzasidan muntazam uchrashuvlar oʻtkazilishi;
tashqi manfaatdor tomonlar (OAV, jamoatchilik, NNT) bilan ochiq muloqot tashkil etilishi;
korrupsiya haqida xabar berishni targʻib qilinishi va xabar bergan xodimlarning ragʻbatlantirilishi;
korrupsiyaga qarshi tashviqot ishlarining (veb-saytdagi eʼlonlar, maqolalar va boshqalar) olib borilishi.
Izoh. Kamida toʻrt shaklda amalga oshirilgan va bu faoliyat dalillar bilan tasdiqlangan boʻlsa, TB, uch yoki ikki shaklda amalga oshirilgan va bu faoliyat dalillar bilan tasdiqlangan boʻlsa, AB, ikki shakldan kam boʻlsa, B ustuniga “x” belgisi qoʻyiladi.
	TB
2 ball
	AB
1 ball
	B
0 ball
	Tasdiqlovchi hujjatlar ilova qilinadi 

	Toʻrtinchi yoʻnalish

	Xodimlarning korrupsiyaga qarshi kurashishga oid ichki tartib-taomillardan xabardorligi hamda ushbu sohada bilim va koʻnikmalarini oshirish boʻyicha tadbirlarning amalga oshirilgani
(jami — 15 ball)

	4.1. Xodimlarning korrupsiyaga qarshi kurashish boʻyicha ichki tartib-taomillardan xabardorligi
	

	4.1.1. Xodimlarning korrupsiyaga qarshi kurashish boʻyicha ichki idoraviy hujjatlar va korrupsiyaga qarshi shartlar bilan mehnat shartnomasida tanishganlik holati.
Izoh. Barcha xodimlar tanishtirilgan boʻlsa, TB, 70 — 99 foizi tanishtirilgan boʻlsa, AB, 30 — 69 foizi tanishtirilgan boʻlsa, QB, 0 — 29 foizi tanishtirilgan boʻlsa, B ustuniga “x” belgisi qoʻyiladi.
	TB
5 ball
	AB
2 ball
	QB
1 ball
	B
0 ball
	Korrupsiyaga qarshi ichki idoraviy hujjatlar va korrupsiyaga qarshi shartlar bilan mehnat shartnomasida tanishganini imzosi bilan tasdiqlagan xodimlar roʻyxati ilova qilinadi**

	4.2. Xodimlarning korrupsiyaga qarshi kurashish sohasida bilim va koʻnikmalarini oshirishga qaratilgan tadbirlarning amalga oshirilgani
	

	4.2.1. Hisobot yilida xodimlarning korrupsiyaga qarshi kurashish boʻyicha maxsus oʻquv kurslarida oʻqitilgani.
Izoh. Barcha xodimlar, korrupsiyaga qarshi ichki nazorat tuzilmalari va korrupsiyaviy xavf-xatarlar yuqori boʻlgan lavozimlarda faoliyat koʻrsatuvchi xodimlar toʻliq oʻqitilib, maxsus oʻquv kursini muvaffaqiyatli tamomlagan xodimlar 100 foiz boʻlsa, TB, 80 — 99 foiz boʻlsa, AB, 40 — 79 foiz boʻlsa, QB, 0 — 39 foiz boʻlsa, B ustuniga “x” belgisi qoʻyiladi.
Bunda har uch yilda kamida bir marta malakasi oshirilishi lozim boʻlgan davlat xizmati lavozimlarida faoliyat koʻrsatuvchi xodimlar soni Agentlik hamda Huquqni muhofaza qilish akademiyasi bilan tasdiqlangan yillik oʻqitish reja-grafigi asosida maxsus oʻquv kursini muvaffaqiyatli tamomlagan xodimlar ulushidan kelib chiqib hisoblanadi.
	TB
3 ball
	AB
2 ball
	QB
1 ball
	B
0 ball
	Hisobot yilida maxsus oʻquv kursini muvaffaqiyatli tugatgan xodimlarning kadrlar boʻlimi tomonidan tasdiqlangan roʻyxati (xodimlar F.I.O., ularning lavozimi va boʻlinmalari, oʻqitilgan sanasi, sertifikat raqami) jadval shaklida ilova qilinadi

	4.2.2. Ishga yangi qabul qilingan xodimlarning korrupsiyaga qarshi kurashish boʻyicha maxsus oʻquv kursida oʻqitilgani.
Izoh. Ishga qabul qilingan xodimlar toʻliq oʻqitilgan boʻlsa, TB, toʻliq boʻlmasa, B ustuniga “x” belgisi qoʻyiladi.
	TB
2 ball
	B
0 ball
	Ishga yangi qabul qilingan xodimlarning korrupsiyaga qarshi kurashish boʻyicha maxsus oʻquv kursida oʻqitilgani toʻgʻrisida kadrlar boʻlimi tomonidan tasdiqlangan roʻyxat (xodimlarning F.I.O., ularning lavozimi, boʻlinmalari, ishga qabul qilingan va oʻqitilgan sanasi, sertifikat raqami) jadval shaklida ilova qilinadi

	4.2.3. Korrupsiyaga qarshi kurashish masalalari boʻyicha treninglar oʻtkazish:
barcha xodimlar uchun;
korrupsiyaviy xavf yuqori darajada boʻlgan funksiyalarni bajaruvchi boʻlinmalar uchun.
Izoh: xodimlarning 70 — 100 foizi oʻqitilgan boʻlsa, TB, 50 — 69 foizi oʻqitilgan boʻlsa, AB, 30 — 49 foizi oʻqitilgan boʻlsa, QB, 0 — 29 foizi oʻqitilgan boʻlsa, B ustuniga “x” belgisi qoʻyiladi.
	TB
5 ball
	AB
3 ball
	QB
2 ball
	B
0 ball
	Kadrlar boʻlimi tomonidan tasdiqlangan oʻqitish turlari, shakllari, oʻqitilgan xodimlar soni hamda ularning lavozimi va boʻlinmalari roʻyxati jadval shaklida va ularni tasdiqlovchi bayonnomalar ilova qilinadi

	Beshinchi yoʻnalish

	Korrupsiyaga qarshi kurashish boʻyicha tegishli soha yoki tarmoq kesimida aholining huquqiy ongi va huquqiy madaniyatini yuksaltirish, ushbu illatga nisbatan murosasiz munosabatni shakllantirishga qaratilgan targʻibot tadbirlarining samaradorligi
(jami — 8 ball)

	5.1. Korrupsiyaga qarshi kurashish mavzusida tashkil etilgan tadbirlar soni va ularning qamrov darajasi.
Izoh. Mazkur indikatorda oldingi hisobot yilidagi koʻrsatkichlar soni taqqoslanadi. Bunda oʻtkazilgan tadbirlar soni va qamrov darajasida (ishtirokchilar soni) ijobiy farq boʻlsa yoki oʻzgarish boʻlmasa, TB, tadbirlar soni yoki qamrov darajasida (ishtirokchilar soni) kamayish boʻlsa, B ustuniga “x” belgisi qoʻyiladi.
Bunda davlat xizmatchilari uchun tashkil etilgan tadbirlar (seminar, trening, yigʻilish va boshqalar) bu indikatorga kiritilmaydi.
	TB
2 ball
	B
0 ball
	Statistik maʼlumotlar, tadbir bayonnomalari, rasmiy veb-saytidagi havolalari ilova qilinadi

	5.2. Korrupsiyaning oldini olishga qaratilgan koʻrgazmali axborot materiallari (videorolik, infografika va boshqalar) va metodik qoʻllanmalar ishlab chiqilgani.
Davlat tashkiloti tomonidan oʻz faoliyati doirasida: 
raqamlashtirish, inson omilini kamaytirish, ochiq davlat xizmatlari, manfaatlar toʻqnashuvining oldini olish va korrupsiyani profilaktika qilishga oid yoʻnalishlarda;
videorolik, infografika, elektron broshyura, plakat, metodik qoʻllanma kabi koʻrgazmali materiallar ishlab chiqilgan va yangilangan boʻlishi;
ular tashkilot rasmiy veb-saytida maxsus rukn ostida joylashtirilgan boʻlishi lozim.
Izoh. Mazkur indikatorda oldingi hisobot yilidagi koʻrsatkichlar soni taqqoslanadi. Bunda ishlab chiqilgan materiallar sonida ijobiy farq boʻlsa yoki oʻzgarish boʻlmasa hamda ular toʻliq tashkilotning oʻz rasmiy veb-saytida joylashtirilgan boʻlsa, TB, materiallar soni oʻzgarmagan, lekin saytga toʻliq joylashtirilmagan boʻlsa, AB, tarqatilgan materiallar sonida kamayish boʻlsa yoki oʻz rasmiy veb-saytida joylashtirilmagan boʻlsa, B ustuniga “x” belgisi qoʻyiladi.
Har bir material: nomi, mavzusi, sanasi, auditoriyasi, fayl nusxasi yoki havola bilan hujjatlashtiriladi.
Baholashda “faoliyatga oidlik” va “axborot yaroqliligi” mezonlari ham hisobga olinadi.
Agar tashkilot faoliyatida faqat ichki xodimlarga moʻljallangan materiallar mavjud boʻlsa — ular hisobga olinmaydi.
	TB
2 ball
	AB
1 ball
	B
0 ball
	Statistik maʼlumotlar, har bir material boʻyicha hujjatlar, davlat tashkilotining rasmiy veb-saytidagi materiallar havolasi ilova qilinadi

	5.3. Aholi va keng jamoatchilik fikrini oʻrganish orqali davlat tashkilotining korrupsiyaga qarshi kurashish samaradorligini baholash maqsadida soʻrovnoma oʻtkazilgani va natijalari boʻyicha takliflar ishlab chiqilgani.
Davlat tashkiloti tomonidan har yili ikki marta (yarim yillik asosda) quyidagi yoʻnalishlar boʻyicha soʻrovnoma oʻtkazilishi lozim: 
tashkilot faoliyatida korrupsiya xavfi boʻyicha jamoatchilik fikri;
aholining ishonch darajasi;
xabar berish imkoniyati, xodimlarning odob-axloq darajasi, xizmatlar sifati;
korrupsiyaning oldini olish choralari samaradorligi boʻyicha takliflarni ishlab chiqish.
Izoh. Har yarim yilda kamida bir marta soʻrovnoma oʻtkazilib, natijalari boʻyicha takliflar ishlab chiqilgan, hisobot esa oʻz rasmiy veb-saytida joylashtirilgan boʻlsa, TB, har yarim yilda bir marta oʻtkazilmagan yoki takliflar ishlab chiqilmagan yoxud uning natijalari boʻyicha hisobot oʻz rasmiy veb-saytida joylashtirilmagan boʻlsa, B ustuniga “x” belgisi qoʻyiladi.
	TB
2 ball
	B
0 ball
	Soʻrovnoma natijalari boʻyicha takliflarni oʻz ichiga olgan hisobotning oʻz rasmiy veb-saytidagi havolasi ilova qilinadi

	5.4. Jamiyatda korrupsiyaga nisbatan murosasiz munosabatni shakllantirish sohasida nodavlat notijorat tashkilotlari va fuqarolik jamiyatining boshqa institutlari bilan ijtimoiy sheriklik doirasidagi hamkorligining mavjudligi.
Izoh. Mavjud boʻlsa, TB, mavjud boʻlmasa, B ustuniga “x” belgisi qoʻyiladi. 
	TB
2 ball
	B
0 ball
	Maʼlumotlar va materiallar havolasi ilova qilinadi


Izoh:
1. Tizimga davlat tomonidan qoʻriqlanadigan va maxsus roʻyxatlar bilan chegaralab qoʻyiladigan alohida ahamiyatli, mutlaqo maxfiy va maxfiy harbiy, siyosiy, iqtisodiy, ilmiy-texnikaviy va oʻzga xil maʼlumotlarni kiritish taqiqlanadi.
Davlat tashkiloti tomonidan mazkur maʼlumotlar reyting baholashga taʼsir oʻtkazadi deb hisoblansa, tegishli indikator koʻrsatkichlarini baholash Agentlikning belgilangan ruxsatnomaga ega boʻlgan xodimi tomonidan oʻsha tashkilotga borib amalga oshiriladi.
2. Davlat tashkilotlari tegishli ustunlarga “x” belgisini qoʻygandan keyin uni tasdiqlovchi hujjatlar va boshqa materiallarni “E-Anticor.uz” elektron platformasiga biriktirishi lozim. Tegishli maʼlumotlar biriktirilmagan taqdirda, platformada avtomatik ravishda eng past ball qoʻyiladi.
* Agentlik talabiga koʻra tegishli hujjat yoki materiallar qoʻshimcha biriktiriladi va havolalar koʻrsatiladi.
** Agentlik tanlov asosida xodimlarning korrupsiyaga qarshi ichki hujjatlardan xabardorligi boʻyicha zamonaviy axborot-kommunikatsiya vositalaridan foydalangan holda suhbat oʻtkazishi mumkin”.
(vii) 2-ilovaning matni quyidagi tahrirda bayon etilsin:
“Korrupsiyaga qarshi kurashish ishlarining samaradorligini reyting baholashni amalga oshirish
SXEMASI
	Bosqichlar
	
	Masʼullar
	
	Amalga oshiriladigan tadbirlar
	
	Muddatlar

	
	
	
	
	
	
	

	
	
	
	
	
	
	

	1-bosqich
	
	Korrupsiyaga qarshi kurashish agentligi
(Agentlik)
	
	1. Reyting baholashdan oʻtkaziladigan davlat organlari va tashkilotlari, shu jumladan, mahalliy davlat hokimiyati organlari, ustav fondida (ustav kapitalida) davlat ulushi 50 foiz va undan ortiq boʻlgan xoʻjalik jamiyatlari (keyingi oʻrinlarda — davlat tashkilotlari) roʻyxatini tuzadi.
2. Roʻyxatga kiritilgan davlat tashkilotlariga “E-Anticor.uz” elektron platformasi orqali tegishli maʼlumotlarni kiritish toʻgʻrisida xat kiritadi.
	
	Har yili 5-yanvarga qadar

	
	
	
	
	
	
	

	2-bosqich
	
	Davlat tashkilotlari
	
	“E-Anticor.uz” elektron platformasi orqali Korrupsiyaga qarshi kurashish ishlarining samaradorligini reyting baholash yoʻnalishlari va indikator koʻrsatkichlari jadvalini toʻldirish orqali maʼlumot kiritib boradi.
	
	Har yarim yillikda
(10-iyulga qadar)

	
	
	
	
	
	
	

	3-bosqich
	
	Agentlik
	
	1. Davlat tashkilotlari tomonidan “E-Anticor.uz” elektron platformasiga kiritilgan maʼlumotlarni tahlil qilib boradi.
2. Yakuniy reyting baholash natijalariga koʻra korrupsiyaga qarshi kurashish samaradorligi “qoniqarsiz” deb topilishi mumkin boʻlgan davlat organlariga tavsiyalar kiritadi, ularga uslubiy jihatdan koʻmaklashadi.
	
	Muntazam ravishda

	
	
	
	
	
	
	

	4-bosqich
	
	Davlat tashkilotlari
	
	“E-Anticor.uz” elektron platformasi orqali yillik (oldingi yilning 1-yanvaridan baholanish oʻtkazilayotgan yilning 1-yanvariga qadar) maʼlumotlarni kiritadi.
	
	Har yili 10-yanvardan kechiktirmasdan

	
	
	
	
	
	
	

	5-bosqich
	
	Agentlik
	
	Yillik maʼlumotlar kiritilgandan keyin tanlov asosida tegishli davlat tashkilotlari maʼlumotlarining haqqoniyligini oʻrganadi.
	
	Har yili 1-fevralga qadar

	
	
	
	
	
	
	

	6-bosqich
	
	Agentlik
	
	Shakllantirilgan dastlabki reyting baholash natijalarini Reyting baholashni mustaqil amalga oshiruvchi ekspertlar guruhi (keyingi oʻrinlarda — Ekspertlar guruhi)ga taqdim etadi.
	
	Har yili 5-fevralga qadar

	
	
	
	
	
	
	

	7-bosqich
	
	Ekspertlar guruhi
	
	Agentlik tomonidan shakllantirilgan dastlabki reyting baholash natijalarini koʻrib chiqadi va quyidagilardan birini Agentlikka taqdim etadi:
dastlabki reyting baholash natijalarini oʻzgarishsiz qoldirish yoki qisman oʻzgartirish haqida xulosa;
muqobil reyting baholash natijalari.
	
	Har yili 15-fevralga qadar

	
	
	
	
	
	
	

	8-bosqich
	
	Agentlik
	
	1. Ekspertlar guruhi xulosasi (yoki muqobil reyting baholash natijasi)ni puxta tahlil qiladi va unga koʻra dastlabki reytingni oʻzgartirish yoki oʻzgartirmaslik haqida qaror qabul qiladi.
	
	

	
	
	
	
	2. Har bir davlat tashkilotiga uning reyting baholash natijasi haqidagi maʼlumotni yuboradi.
	
	Har yili 20-fevralga qadar

	
	
	Davlat tashkilotlari
	
	3. Davlat tashkilotlari oʻz reyting baholash natijalarini koʻrib chiqadi, taklif va eʼtirozlarini Agentlikka yuboradi.
	
	Har yili 25-fevralga qadar

	
	
	
	
	4. Agentlik davlat tashkilotlari tomonidan taqdim etilgan taklif va eʼtirozlarni puxta tahlil qiladi va reyting baholashni oʻzgartirish yoki oʻzgartirmaslik haqida qaror qabul qiladi.
	
	Har yili 1-martga qadar

	
	
	
	
	
	
	

	9-bosqich
	
	Agentlik
	
	Yakuniy reyting natijalarini Korrupsiyaga qarshi kurashish boʻyicha milliy kengashga kiritadi hamda oʻz rasmiy veb-sayti va ommaviy axborot vositalari orqali eʼlon qiladi.
	
	Har yili 1-mart

	
	
	
	
	
	
	

	10-bosqich
	
	Agentlik
	
	1. Reyting baholash natijalariga koʻra korrupsiyaga qarshi kurashish samaradorligi “qoniqarli” deb topilgan davlat tashkilotlariga samaradorlikni yanada oshirish boʻyicha tavsiyalar kiritadi.
	
	Har yili 15-martga qadar

	
	
	Davlat tashkilotlari
	
	2. Agentlik tomonidan kiritilgan tavsiyalar ijrosi boʻyicha maʼlumotlarni “E-Anticor.uz” elektron platformasiga kiritib boradi.
	
	Belgilangan muddatlarda

	
	
	
	
	
	
	

	11-bosqich
	
	Davlat tashkilotlari Agentlik
	
	1. Korrupsiyaga qarshi kurashish samaradorligi “qoniqarsiz” deb topilgan davlat tashkilotlari korrupsiyaga qarshi kurashish samaradorligini oshirishga qaratilgan chora-tadbirlar dasturini ishlab chiqadi va uni Agentlik bilan kelishilgan holda tasdiqlaydi.
	
	Har yili 20-martga qadar

	
	
	
	
	2. Tasdiqlangan chora-tadbirlar dasturini amalga oshirish choralarini koʻradi.
	
	Belgilangan muddatlarda

(Qonunchilik maʼlumotlari milliy bazasi, 30.12.2025-y., 06/25/270/1252-son)
